text:
Extreme Championship Wrestling se pi'iga ga ona ai i
Tod Gordon ma ia ave le avanoa ia
Paul Heyman e vaai falelei le Kumpani ae leiloa le tausaga le 2001 ga gau le pisinisi au'a le lava le Tupe e fa'a ola le pisinisi. Ia le vaitaimi 1992, le talatalaga o Extreme Championship Wrestling o le pito o
Philadelphia, Pennsylvania ma leai fo'i se mea fo'i e popole ai latou, au'a ga to'atele tagata i aso ga, ga fiafia le ta'aloga o le pi'iga ae le vaitaimi lea ga pi'i mai
Tazz,
Terry Funk,
Tommy Dreamer,
Bam Bam Bigelow,
Sabu ma isi fo'i tagata ga amata ma fiafia i ai pi'i ia.Le uma le pisinisi le ogatotonu o 2001 le faigata ina fa'atau i le
World Wrestling Entertainment /Samoa ia
Vincent Kennedy McMahon.
Le Au Malo


c: text/html

text:
Fia vaai Kruse i latou na aumaia Maiava i le atunuu
Ua poloaina e le Fa’amasino Sili ia Michael Kruse le aami o i latou uma sa talosagaina pemita e ulufale mai ai Pelenato Maiava i le teritori, ina ia auai i le isi iloiloga lea ua fa’atulaga e faia i le aso 26 Aokuso 2015.
“O i latou uma lava sa talosagaina pemita e ulufale mai ai le alii lea (Maiava) i le teritori, o i latou na ou te fia vaai i ai i le isi iloiloga lea o le a sosoo o le mataupu lenei,” o le saunoaga lea a Kruse, ae na fa’ailoa atu e le loia a le malo ia Mitzie Jessop-Ta’ase e fa’apea, o loo i totonu o le lisi sa tuuina atu e le malo suafa o i latou nei, ae ma tali Kruse, “Ou te fia vaai i o latou foliga.”
O le taeao ananafi na toe valaau ai i luma o le fa’amasinoga maualuga le mataupu a Maiava, lea na tolopo mai i le masina a te’a nei, ona o ni isi o fa’amaumauga sa fia manino atili i ai le fa’amasinoga.
Ao fa’agasolo le iloiloga o le mataupu a Maiava ananafi, na fa’ailoa e Kruse i molimau sa fa’atauto i luma o le fa’amasinoga fa’apea ai ma loia, e foliga mai ua matua nenefu le faamasinoga i le eseese o faamatalaga o loo tuuina atu e i latou o loo fesiligia e uiga i lenei mataupu.
O le to’atele o tagata ua mae’a ona fesiligia e le fa’amasinoga i le mataupu a Maiava talu ona amata mai, e aofia ai le Pulesili o le Ofisa o Femalagaaiga ia Peseta D. Fuimaono ma ni isi o ana tagata faigaluega, atoa ai fo’i ma le Pulesili o le Vaega o Fa’amaumauga (I.T. Manager) a le Ofisa o le Loia Sili ia Ken Dalle.
“E na o le lua lava fesili tetele o loo naunau le fa’amasinoga na te fia iloa mai le mataupu lenei, o le fia iloa lea poo ai na mafua ai ona toe ulufale mai le alii lea na ta’usala i lona faia o uiga mataga i se teineititi talavou, atoa ai ma le isi fesili, poo le a se gaioiga a le fa’amasinoga e faia ina ia foia ai le toe tula’i mai o lenei fa’afitauli i le lumana’i,” o le saunoaga lea a Kruse i luma o loia ma molimau ananafi.
Ina ua mae’a le saunoaga lea a Kruse, sa ia fa’asaga i le itu o loo nonofo mai ai Maiava ma lana loia fautua ia Douglas Fiaui ma fa’ailoa i ai e fa’apea, “E lua fa’aiuga o loo filifili le fa’amasinoga e tatau ona faia i le mataupu lenei, o le fa’aleaoga o le nofovaavaaia a Maiava ae poloa’i o ia e tuli le vaega o loo totoe o lana fa’asalaga i le falepuipui, poo le vaavaai i se auala e taofia ai le toe tula’i mai o le fa’aletonu lenei i le lumana’i.”
E tusa ai o le kalena a le fa’amasinoga, o ananafi lea sa fa’atulaga e tuu atu ai se fa’aiuga a le fa’amasinoga fa’asaga ia Maiava, i le mae’a ai lea ona ta’utino le ua molia i le masina na te’a nei, ua ia le usita’i i tuutuuga o lana nofovaavaaia, e fa’asa ai ona ia toe ulufale mai i totonu o le teritori.
Na fesili Kruse ia Fiaui pe mana’o e tu’u atu loa le fa’aiuga a le fa’amasinoga fa’asaga ia Maiava ananafi, pe faatali se’i uma le isi iloiloga lea ua fa’atulaga i le aso 26 Aokuso, ae na tali Fiaui, o le a fa’atali se’i uma le iloiloga lea ua fa’atulaga mo le masina fou, ona o loo i ai ana fesili e fia fesiligia ai isi molimau lea ua fuafua le fa’amasinoga e aami, e fa’atatau lava i lenei mataupu.
O Maiava na ta’usala e le fa’amasinoga maualuga i le 2011 i lona faia o uiga mataga i se teineitiiti e laititi i lalo o le tulafono, ma poloaina ai loa o ia na te tuua le teritori pe a mae’a ona ia tulia masina e 20 i le falepuipui, o se tasi lea o tuutuuga o lana nofovaavaaia e 5 tausaga.
O tu’uaiga fa’asaga ia Maiava i lona faia lea o ni gaioiga e save’u ai le nonofo filemu o tagata lautele i le amataga o le tausaga nei, na mafua ai loa ona alia’e mai lenei mataupu.
O loo taofia pea Maiava i le toese i Tafuna e fa’atali ai le isi ana iloiloga i le ao 26 Aokuso.

robotstxt: allowed

filter: keep


text:
Tapena ma Tuufaatasi e Fuimaono Na’oia Faasavalu Touli F. Tupua mo le Samoa Observer.
LEALATELE
Fai mai su’esu’ega a Papalagi o Lealatele e aofia ai ni nuu laiti (mai matū i sauté) e pei o Salago. To’apaepae. Malaeola (Malaeola), Saputū, Samalae’ulu, Patamea ma se nuu e motu ese o Palapala, lea fai mai e matua latalata lava i Pu’apu’a.
O Salago fai mai e latalata i Sale’aula (Safa’i); e laititi, e tusa ma le 1,500 mita le mamao mai le tolotolo i matu. I le tulaga lautele-o Lealatele-‘o se ala umi’ ma e uiga ese e pei o Amoa pe a fua i le maoa’e o le tulaga tu-to’atasi o ia nuu, ma, pe a fua i le laiti o ia nuu, toe mamao ese le tasi mai le isi. I le avea ma nofoaga o Salemuliaga- e vavalalata sootaga a Lealatele ma Amoa, e pei foi ona ia faia i lona aiga o le Tuiaana.
O Sataputū fai mai o se nuu manaia tele, ae taoto faasolo i luga o le gataifale papa. E pei foi o Amoa, e tele ona pitonuu. O le nofoaga o loo faamautu ai le Ekalesia Katoliko e igoa o “Malopa’ūmalama.”
O lona vaitafe uiga ese o loo vaeluaina ai Sataputū i ni vaega se lua e igoa o Mali’oli’o. O tusitusiga a Misi Situpe o loo i ai se tala e uiga ia “Matatalalo” i Lealatele e faapea o lona to’alua o Mata’ite’ite na fausia le va’a muamua i totonu o lea vaega-eleele -ona o le fesoasoani a lona tama tufuga faufale o Tagaloaalagi.
O Upu Taoto la o Lealatele e faapea: “Tulouna Oe Salemuliaga; Tulouna Tevaga ma Vaifale; Tulouna le Ati Muliagatele; Afio mai Sa Tuala; Afio mai lau Afioga Salā ma le Falevalu; Afio mai lau Afioga ‘Auali’itia; Afio mai le Ma’upu o Falenaoti; Susu mai Saui’a ma Manatoealofa; Afio mai le Fua’au a Ugapo; Tulouna le Toafia.
O LE ITU GAGAIFOMAUGA:
O le itumalo o Gagaifomauga e i le itu i sisifo o le mauga-fai mai e aofia ai nuu o Safotu, Samauga, Safune ma Aopo- ae tu-matafaga ai nuu o Safotu, Safune ma Sasina, ae o Samauga e ta’oto i luga o se maupu’epu’e papa i le va o Safune ma Safotu, ae o Aopo e tolu itula le mamao i uta mai Sasina, ma ona pau lea o le nuu e tutoatasi o loo i ai pea i Samoa i aso nei (se’ia vagana ai Siliuta o loo i Olosega.
O le Malae o Safotu o “Figao” ma o le nofoaga lea o lona malo. O le Aoao Tetele la o Safotu ma lona Itu e faapea:-“Tulouna le Alii o le Itu; Tulouna Oe le Tumua; Tulouna le Ati Pouniu ma le Aiga Sa Umalau; Tulouna lau Afioga Utumapu ma Lau Afioga Afitu; Afio mai le Matua o Tapusoa ua iloga ia o le “Laau Na Fausia”; Tulouna le Matua na Togi o Lau Fetalaiga Lavea; Tulouna lou Gagaifomauga; Tulouna a Tamatane o Alala Mai, ma Aiga o Afifio ai.”


text:
E pei o se lamepa lotolotoi i le pogisa, ma o le a le-mate le susulu o lona malamalama e ofaga iai mafaufauga o tupulaga au i luma o Samoa
O nisi nei o Tala ua ‘oto mai le Tusi, Samoa Ne’i Galo (Volume 1) sa tu’ufa’atasia ma fa’amaumauina e le Matagaluega mo Tupulaga, Ta’aloga ma Aganu’u, ua ‘auina atu e lau Nusipepa, le Samoa Observer aua tupulaga ma le mamalu o le atunu’u e pei ona fa’ananau iai. O nei tala, o le a ‘auina atu i vaiaso ta’itasi.
Upu Tomua:
O le ava o le laau ua soo ai le aoao o le Atu Samoa. O tala o le Vavau ma talatuu i Samoa, toetoe lava tofu tala o ia mea ma lona faapogai. Se tasi lenei o Talatuu a le atunuu ua anamua lava. E faapelepele ma mamae tagata Samoa i le laau lenei aua ua taua o se tasi o ana measina. E le soona tupu i laufanua, vagana ua totoina. O lona taua ma lona tulaga taualoa i loto o Samoa aua e faatino ai le aganuu mamalu ua taua o ‘fesilafaiga’. Ua iloga se vaega o tagata o le atunuu latou te teuina i maota ma laoa le ava ina ua maea ona suaina mai laufanua, ma teuteuina lelei ia mago faala. O Tupu, Tamalii, Failauga atoa ai ma nisi tulaga tofi taua, pe faalemalo ma soo se faalapotopotoga pei foi o tofiga faalelotu latou te teua e faatino ai le vafealoai faa-le-aganuu.
E mafuli le talitonuga o Samoa e le se laau na ola i laufanua poo eleele o le atunuu ao le laau na uluai aumai le Atu Fiti.
Ao isi ole au faitau i mea o le Vavau – i Samoa, o le laau lenei na mafua lava ona o le atalii o Tagaloalagi le mataisau poo le foafoaga o Samoa.
I le lotoifale o Samoa lava ia, e le se tala fou le ava. O se talatuu ua tele nisi o Tusitala ua uma ona tusia ai ni molimau. O le taofi foi, e le tasi le atunuu u talaaga o le ava. Ao le itu e taua, o foliga vaaia ia o mea na afua ola ai le ava. O le tele o talatuu a Samoa e tuutaliga mai lea tupulaga i lea tupulaga. E iai le itu o le pogai o le ava atonu e ‘autasi ai taofi o le atunuu, o lona talaagalea. Fai mai le mau, o le ava e iai lona gafa ma ua mafua mai i le tagata. O le ala lea ua taua ai i le amataga faapea, o le ava e iai lona gafa ma ua mafua mai i le tagata. O le ala lea ua taua ai i le amataga faapea, o le laau na aumai i nisi motu o le Vasa Pasefika poo Fiti foi.
O le ava na toto i Manua, i Upolu ma Savaii foi. Poo fea na uluai toto ma ola a’e ai le laau o le ava? Afai e tali i lea fesili, ailoga e tasi se mau faamaoni e ioeina e tagata uma o Samoa. E taua ma tu malo le ava, pei foi o le ietoga i loto o tagata Samoa.
TALA MUAMUA
“Sua le ava ae toto le Ata”
Sa nonofo i le nuu o Vailele i le vaega ua taua o le Tuamasaga i le motu o Upolu se ulugalii i po anamua. O Sinapoula ma Sinafaalua, o le fanau teine lea a le ulugalii. Na alu le seuga lupe a Faoulusau le tama teine i le tasi aso, Sa taliga le foi ane o le suga a le tama o le aiga e le tina, ona ia auina lea o teinee faafetaiai lo la tama aua ua tusipa le la. Le sailiga leneia teine o lo la tama faapea na tau i Siumu i le itu Safata, ma ua faapea na tau i faasolosolo lava agai i sisifo i le motu.
Na siliga ona fetaiai ona tuua lea o le vaomatua e teine, a ua savali i le talafatai, o le a toe liliu i sasae i lo la nuu.Na tau ane tamaitai i Mulifanua a ua i gatai i le aloalo se vaa ua taualo folau ese atu ma le gataifale. O le vaa, e mai Fiti. Sa saili fofo mai i Samoa mo le gasegase o le Tuifiti. O lea o le a toe taliu i lo latou atunuu, ua le maua se taulasea. Ona o ane lea teine, tutu i le matafaga ma talotalo i le vaa e foi mai mo laua. Pei na mumusu le auvaa e foi ane i uta le vaa, peitai, na fiu e taualo a ua pei e le alu le vaa.
Sa toe liliu le va’a i uta ma ua o ai nei tama’ita’i. O le auso lenei na avea ma fofo i le ma’i o le Tuifiti seia iu ina toe malosi ma manuia ai le alii. Mulimuli ane, na fai ma autaunonofo Sinapoula ma Sinafaalua a le Tuifiti. E tusa ma sailiiliga ma le mau faaalia mai nisi o tagata matutua iloga i tala o Samoa, na fananau uma tama’ita’i e toalua i le alii. Tasi lenei talatuu a Samoa ua faamaonia atili ai, e lasi fesauaiga o gafa o le tupuaga anamua o Fiti ma Samoa pei ona maua i isi tala.
fanau Sinapoula o le tama ma ua igoa ia Suasamiavaava. A’o Sinafaalua, o lana fanau e toalua, o le tama o Soalateteleupegaofiti ma lona tuafafine o Muliovailele. Sa matua fiafia le Tuifiti i ona alo i teine Samoa pei ona faamatalaina. Ae peitai, sa ma’i Suasamiavaava ma iu ina maliu.
“Se a se mea na tupu ma aliali mai le tuugamau o le tama o Suasamiavaava”.
Ua mavae ni aso, ae tupu a’e ai loa lea o se laau i luga o le tuugamau o le tama. Sa foliga le laau o ni tamatamailima o se tagata. O se laau lava ua fou i le vaaiga a Fiti. O le laau lenei na faaigoa o le ‘ava’. Na o’o ina o le a asiasi mai Muliovailele ma lona tuagane e saili lo la aiga i Samoa, ona la aumai la lea o ni fusilaau (ava) pe mata o le a aoga i le atunuu o lo la tina. O le folauga lenei na taunuu tonu lava i Vailele le nu’u o lo la tina.
O le faapogai lea o le mau “O le ava e fai lona gafa,” e pei ona ta’ua i le fa’atomuaga.
LONA LUA O TALA’AGA O LE ‘AVA
E toalua le fanau tama a Tagaloaalagi i se tasi ona faletua. O Avaavaalii ma le tama o Soosooalii. Na maliu le tama o Avaavaalii, e taua e nisi tusitala o “Ava a Alii”. O lona tuugamau faapea na ola a’e ai se laau e lima ona lala, ma e foliga o ni tamatamailima o se tagata.
Ona faaigoa ai lea e tagata o Tagaloaalagi, ‘o le ava’. E mafua ai le igoa, e faamanatu ai le tama, le atalii o le alii o Tagaloaalagi, o Avaalii poo Avaavaalii. O le talaaga poo talaga e lua pei ona faamatala otooto atu nei, e matua lautele na’ua, peitai, o le itu sili e ao ona faatauaina, o le silafia lea o ni mafuaaga poo faapogai o le i ai, ma le tulaga aloaia o le laau o le ‘ava, i totonu o le Atu Samoa.
E moni lava, o le ava e i ai lona gafa i ona talaaga.
MANATU FAAOPOOPO:
1. Ua faamaonia i suesuega lautele i le fia mautinoaina poo fea tonu na uluai toto ai le ava, e le autasi le silafia ma taofi o Samoa. O le talitonuga o Samoa i Sasae, o Manua lava na muai toto ma ola ai le ‘ava.E faavae lea manatu ona e faapea, o Tagaloaalagi lava ma lona atalii lea na maliu, o lo latou laueleele na soifua ai Tagaloaalagi. O le tolotolo o Saua o ia eleele o le mea tonu lea na amata ola ai le laau. Ua latou taua fo’i lea mea o Sauaiava poo Sauaiaava.
2. I le faalautelega o lea taofi o Samoa i Sasae, e matua maumaututu lea mau, o le alii o Tagaloaalagi, o ia lava na uluai fausia motu o le Atu Samoa atoa. O le tasi fo’i itu, afai e faamaonia le mau, o le laau na muai aumai i Fiti ona o teine e toalua pei ona taua i le amataga o le Tala, e ese ai le ‘ava lea, ae o Sauaiava, le uluai nofoaga o Samoa na ola ma tupu ai le laau o le ‘ava.
3. O se tasi vaega o tagata o Samoa i Sisifo latou te auai fo’i i lea mau, pei ona taofi i ai le Atu Sasae o Samoa. Nisi taofi, e le o le tama o Suasamiavaava na oti, ao le Tuifiti, na tupu ae ai le laau i lona tuugamau. Tapasa i Folauga i Aso Afa, Gatoloai P Sio. Fai mai le mau a le alii tusitala, na malaga mai tama e toalua ma le teine o Muliovailele. Sa tofu latou ma le laau. Taunuu muamua i Savaii. Na toto le isi laau i Fagalele ma ua taua lea mea o le ‘Aiava’. 4. Sa faaauau mai i Sasae le folauga, toto lea o nisi o laau e lua i Safotu, maua le Toluaiava. O le laau a le teine o Muliovailele na toto i Vailele, maua ai le igoa o le malae, o le Malae o le Niniva, aua na gali e le isumu le ava ina ua ola ma niniva ai.
O le tama o Suasamiavaava na folau agai i Manua ma toto ai le isi ava i le tolotolo o Saua, maua lea o le Sauaiava. Nisi ia o taofi o le Alii Tusitala. 5. E manatu nisi, o le Tuifiti na maliu ae le o le tama o Suasamiavaava. O le taofi fo’i lea o loo faaalia i le mau a Gatoloai P Sio, atoa ai fo’i ma isi taofi o tagata Samoa. O le taofi faaalia i le Tusi ua taua o Tu ma Aganuu ma Talatuufaasolo o Samoa, fai mai le mau, o le atalii o Tagaloaalagi o Avaalii na maliu ma ola a’e ai le laau ua avea nei ma ‘ava.
6. Ae o le molimau a se tasi Alii Tusitala C Stuebel – Myths and Legends of Samoa. Tala o le Vavau ma Talatuu o Samoa fai mai, o le tama o Suasamiavaava na maliu ma tupu ai le ava. Na o Soalateteleupegaofiti ma le teine o Muliovailele na malaga mai Fit ii Samoa ma aumai ai le laau. O le taofi o le afioaga o Vailele, o lo latou eleele lava na muai toto ai le laau, ae mulimuli ai ona toto lua isi laau i Safotu, e i ai le Toluaiava.
7. E le mafai ona mautinoa ma le tonu le mea moni aua e tofu le motu o Samoa ma le latou lava Tala. o se isi o manatu, na amata mai Saua, lua i le Tuamasaga i le nu’u o Vailele, ae tolu i Savaii. O se isi lea pogai o le igoa, Toluaiava. O Samoa, o le atunuu lava o upu ma le oa i mafaufauga na fausia mai ai lana gagana aemaise o fuaitau loloto ma le maotua, i lana gagana o lauga mai po o le Vavau e o’o mai i nei augatupulaga.
E talalasi le atunuu o Samoa!
Uiga o Upu: [Ua faauigaina faatatau i le faaaogaina i le Tala]
‘autaunonofo – o to’alua, o ava a se tasi, o fafine a le tane
Aloalo – vaega papa’u o le sami, lata i le matafaga
Faafagogo – masani ai, lauiloa
Tagiao – laulauvivilu ai, iloa
Mamae – pele i loto, faapelepele, tausia lelei
Fesilafaiga – feiloaiga, faatasiga fealoaloa’i, feiloa’i
Mataisau – amataga, foafoaga, ulua’i galuega, tufuga mua
Measina – taua, faapelepele i ai, teuina lelei
Taualoa – aloaia, faatauaina, tulaga maualuga o mea
Taulasea – fofo, fai vai Samoa, foma’i fofo
Talalasi – eseese, e le tasi, taofi eseese
Le tavalea – e le faaleagaina le tasi mau, le teena
Tu malo – taua ma taualoa, aloaia ma maualuga
Alagaupu:
“Ia sua le ‘ava ae toto le ‘Ata”
a) Upu faaleaia’u, faalototele ma faamalosi
e) Suitulaga poo le suia le tauavega o se galuega
i) Ia solisoli muliaao
o) se mea ia le motusia pei o tofi poo gafa fo’i
u) E mavae atu tupulaga, ae fotua’i mai isi
Faamatalaina:
Galumalemana Samoa i Vailele, Lavea Uele o Safotu, Tuimalatu Iose o Uafato, Tevaga F Tufaaga o Lealatele


text:
Na uma le mavaega a le alii matua o Pili i ona atalii, ona taitasi lea o le tama ma lau i le vaega o Upolu (po o Manono) ua tofia i ai. Sa tausia pea i nisi tausaga lo latou fealofani ma le filemu i le va o o latou itumalo.
Ae peitai, na maliu loa lo latou tama, ona amata lea ona tauaimisa i le taufai fia faalauteleina o laueleele o latou itumalo. Aua e le’i iloga ona faasinoina ni tuaoi i le mavaega a Pili, o le ala lea ua fetaufaoai ai. Na vave on tupu le taua i le va o Saga ma Ana. O le taua muamua na toilalo leaga ai Ana, ona tauto ai lea o le a taui ma sui.
O le mea lea na ia alu ai i lona uso o Tua ua tagi i ai i lona puapuaga. Na vaai atu Tua i le foafoa o le ulu o Ana ma le lava toto o ona mata i tu’i a Saga, ona ia fai mai lea ua lelei o le a ia fesoasoani mai ia te ia pe a toe tupu se faalavelave.
E le’i leva atu, ae tupu loa le taua. Ua au Atua ma Aana e faasaga ia Tuamasaga ma Manono. Sa tau pea lenei taua i nisi masina, e toatele na maliliu i itutaua uma e lua. Na i’u faaletonu lena taua, e le’i iloga se itu ua manumalo, ae ua toe iu ina maua le filemu. O le taua lena ua ta’ua o le “Taua o le au uso.”
Talu mai ai lava lena ulua’i taua, e au faatasi pea Atua ma Aana e faasaga ia Tuamasaga ma Manono ma se vaega tele o Savaii. E le’i tele ni tausaga na mavae talu mai lena ulua’i faiga Malo i Upolu, ae osofia mai loa Samoa e Toga, sa taitai mai ai le alii o Asoaitu, ona avea lea o le mamalu o e na pulea Upolu ua toilalo lava.
O ona po o Pili ma ona atalii, sa soifua latou i le va o tausaga o le 850 ma le 950. O Fitiaumua sa pule i Samoa i luma atu o na tausaga. A o tua mai o le 950 na o mai ai Toga i Samoa ma nofoia ai sei’a oo i le 1250, ona tulia ese ai lea mai Samoa i Sisisfo e Tuna ma Fata, ao Fuaautoa na ia tulia ese Toga mai Tutuila.
O ona po o Pili, ai lava na o Samoa i Sisifo sa faasino i ai le igoa Samoa. I le ma lea, o le igoa “tui” – tupu – o le upu Toga, o lea ua i ai le manatu, o ao ia o Tuiaana ma Tuiatua, na aumaia e Asoaitu le ulua’i Tuitoga.
Ua tatou maua foi, e tele tausaga sa avea ai Manu’a ma laumua o se malo tele faaPolenesia, sa aofia i ai e le gata ia Samoa uma, ao le tele foi o isi atunuu o paepae mai. O se malo tele faapena, sa le mafai on pulea lelei e se tupu e toatasi. O le mea lea, tatou te iloa gofie ai, na tauauau malie atu ina fai lava malo o isi vaega o lena malo tele, a ua le tasi i Manu’a.
Ua tatou maua i le Tala faasolopito o Toga, fai mai o “Ahoeitu” o le alii Togatapu, o ia na muamua ona tetee e le toe faitaulaga ia Fitiaumua. Ona avea al lea o ia ma ulua’i Tuitoga. Po o le tausaga e 950 na tupu ai lea mea. O le tupu lava foi lea na ia faamalosia tagata o Niue, Uea, Futuna ma Rotuma ia faitaulaga atu ia te ia i tausaga uma.
Na mavae ni nai tausaga, ona faatoilaloina lea o Samoa e lena lava alii o Asoaitu, ma ua nofoia ai. Ae ui i lea, e leai se tala ua maua faapea na osofia Manu’a e tagata Toga.
Fai mai o le ta’u faatoga o le igoa o Samoa (Haamoa) na faatoa faaaoga muamua lava ina ua faatoilaloina Samoa e Asoaitu. Ao luma atu o na aso, sa ta’u lava latou e tusa ma le motu o lo o mau ai, faapea: tagata Upolu, tagata Savaii, po o tagata Tutuila. O lea la, o le igoa Haamoa sa le aofia ai motu o Manu’a.
Sa tu pea le malo o Toga i tausga pe 500, o le amata mai lea i le 950 e oo i le 1450 (po o le amata mai ia Ahoeaitu e oo ia Takalaua). O Tupu Toga muamua sa pule i Samoa, e le taumate o alii agalelei ma le atamamai aua sa lelei a latou faiga i tagata Samoa, e seasea ai ona lagona e le toatele le fia tete’e atu o Tuitoga. Ae ui i lea, ua oo mai i le 1250, ua avea Talaaifeii (Talakai faiki) ma Tuitoga, ona ese lea o le tulaga ua oo i ai. O le tupu lea, fai mai o le toa malosi toe loto fefete, e faalealofa ma e faasaua, aemaise lava i tagata Samoa.
O le mea moni lea, ua avea lona saua ma mea e soosoo malie ai Samoa se’ia oo ina aufaatasi ma laga loa e pei o le tagata e toatasi ia tetee Talaaifeii.
O lena taua tele, o le tasi lea o mea pito taua ma le lagona loloto ia Samoa, e ui ina ua tele tausaga talu ai, ae le galo lava. O le taua la lena, le taua o Toga – o le ulua’i mea faailogaina mautinoa lea, o le ma lea, na maua ai ia Samoa le faasologa tupu fou o le Malietoa.
Ia manuia lau faasausauga Samoa.
Latest posts by samoanagalo (see all)
- O LE TAUA MA TOGA. TUNA, FATA, ULUMASUI, TAPULOA, SAVEA - 23/10/2009
- FEEPO ma ATIOGIE - 23/10/2009
- O le Tala o Pili i Samoa i Sisifo. Ulua’i Ava - 23/10/2009
- O LE ULUA’I TAUA – O LE TALA I LE TAUA O LE AU USO - 23/10/2009
- O ATALII O PILI – O FAIGA MALO O UPOLU - 23/10/2009


text:
1. Matauina i Tala Fou se saunoaga a le Taitai o le Itu Agai poo le Tautua Samoa Party e faapea e faitau miliona ma miliona tupe ua maumau ma ona o lea itu-fai mai le Taitai o le Tautua Samoa Party le Afioga a Palusalue Faapo II e faigofie lava le fuafuaga a le Tautua Samoa Party- e faatupe ai folafolaga pe afai e manumalo i le Palota.
Fai mai Palusalue o le vaega autu lava e tino ai lea faamoemoe o le matua toe faaleleia lea o pūpū na fai e le Vaega e Puipuia Aia Tatau a Tagata-talu ai a latou faiga faatautala tau le faaaluina o tupe a le atunuu ma ua pogai ai ona o’o le aitalafu a Samoa i fafo i le sili atu i le $1 piliona. Mo se faataitaiga-na lafoa’i e le faigamalo a le HRPP le $20 miliona-ona o galuega tetele tau uafu i Satitoa lea sa le lelei ona faatino ma e leai se aoga.
Fai mai Palusalue toeitiiti lava atoa le miliona tala na alu i le faiga o le Ofisa o le Minisita muamua o Tupe ma o lea lava o loo tuufua e leai se mea o faia ai. O loo silasila foi le Tautua Samoa Party i le faitau miliona ma miliona -ia o loo faaalu i Minisita Lagolago-ma o ia tupe sa tatau ona tuuina atu mo se faaaogaina e sili ona lelei. Ia- afai la ua silafia e le Tautua Samoa Party lea tulaga ma ua finagalo e toe faaleleia-matou te matua talitonu-o se mea lea e sili ona aoga mo le atunuu atoa lea ua afaina talu ai ia faiga pi’opi’o a le faiga malo! O le a sou taofi?
2. Ua matauina foi i Tala Fou se ulutala fai mai-“E le toe faia ni galuega i le Aso Sa”-ma o lea ulutala e faatatau lea i tagata fai konekarate mai fafo e faia galuega i Samoa nei-ia e o’o lava i Aso Sa-o fai lava a latou galuega! O se tulaga uiga ese lea ma le le migao ia Samoa lea o loo faavae i le Atua-ae a omai lava ia tagata e fai galuega tetele i Samoa nei- ona tuufau lava lea e fai mea e loto i ai-ae le taofia e le Malo.
A avane ‘ea le maua mai o tupe i atunuu mamao ma ala e soli pala ai le faavae o Samoa? Ua pei lava Samoa o se Malo o Tamaiti-e o mai lava tagata ese fai le mea e loto i ai-ae le ta’ua i ai le mea e tatau ona fai? E mafai ona o atu se kamupani Samoa fai se galuega i le Aso Sa e faamamalu e isi atunuu?
E le tioa lava a malaia ola le atunuu ona ua pule tagata ese mai fafo i le tulafono ma le aganuu a Samoa. Ia e momoli atu le faafetai tele i le Tautua Samoa Party pe afai e mafai ona latou taofia lenei luma o le o mai o tagata ese fai a latou galuega i le Aso Sa-o le aso ua faapa’iaina e le Alii e malolo uma ai le lalolagi mai fe’au ma galuega –ae o atu i tapuaiga! Faafetai tele lava i le Tautua Samoa Party pe afai o se tasi lea o a latou faamuamua pe a manuia le Palota! O le a sou taofi?
3. Matauina i lenei vaitau le toatele o matai fou ua fai e nisi o aiga o le atunuu-ma o se tulaga lelei tele lea –ma o se tasi foi lea o ala e maopoopo ai mea nei o aiga. Ae paga lea-o nisi o suafa maualuluga o tamalii ua matauina foi ua faapea ona faasalafa-ma e peiseai o se vaega ese lea e le masani ai pe a pa’ia suafa o tamalii maualuga.
Ua matauina foi o isi o suafa matai sa faapito ona tuuina atu i alii- o lea foi ua faasafua atu i tamaitai-ma atonui o se tasi lea o faiga fou pe a? Ae ui lava i lea- o le itu taua lava pe afai e maopoopo ai se aiga! I se tasi faaupuga-o le tofu sao lea o ia matai fou uma i faalavelave ma mea fai a le aiga-ae le na o le matai -ae le vaaia i faalavelave fai o le aiga –nuu ma le itumalo! O le a sou taofi?
Matauina foi le tele o nisi o aiga ma latou lotu faamanatu faale-tausaga e pei ona masani ai-ae o lea lava e faaauau! Ia- e leai se tio i lea itu-talu ai o le matau i ia mafutaga-o le toatele lava e malaga mai vaega eseese o le lalolagi-ona o le alofa ma le fia auai i mea fai a le aiga.
Afai la o loo mafai ona faatino e nisi aiga ia ituaiga o mafutaga faale-tausaga i tausaga uma-ae le o faafiti ai lava o latou tagata-o lona uiga-o le faailoga vaaia lea o aiga maopoopo-ona o le lelei o le tausiga a matai o lea aiga.
A fua la i sui o le aiga mai fafo-o se avanoa lea e toe feiloa’i ai ma tagata pe afai e le o tagata uma o le aiga-sa masani ona soifua faatasi ma tiga faatasi! O lea e faafetaia ai le taumafaiga a ia aiga e pei ona faatino-ae maumau pea na faapea uma aiga o le atunuu-talu ai o le pine ola lea o le fealofani ma le nonofo faatasi -e finagalo i ai le Atua! O le a sou taofi?


text:
I se fono faanatinati a le atunuu i le taeao o le Aso Toana’i, na faate’a ai e le afioaga o Le’auvaa ni sui faatutu se to’alua mo le faiga-palota, o Salā Iose Mc Carthy ma Tuala Iosefo Ponifasio.
O lea fono sa faatinoina i Le’auvaa ae sa le auai alii matutu ma isi matai, na faate’a ai e le fono a le nuu-lea foi na faate’aina muamua se minisita o le kapeneta, o Sala Vaimili.
O lenei tulaga na faamaonia e se alii matua o loo umia le suafa Tuala, o Tuala Lelea Lili’i-i le faagasologa o se talanoaga ma le Samoa Observer ananafi.. Fai mai Tuala o le pogai autu mo lea faaiuga na fai e tagata o le nuu-ona o se talosaga na faaulu e faasaga i le Faipule i le taimi nei o Gaga’emauga Nu.1 ma o le Minisita foi o Leoleo o Salā Fata Pinati.
“O lea talosaga e tusa ai ma lona tulaga atoa –o le mafuaga lea ua faate’a ai latou mai le nuu,” o le faaaliga lea a lea tamalii.
“Ua latou le aloa’ia le nuu e ala i lo latou le auai i soo se fono na valaauina lea na talosagaina ai i latou ina ia auai…sa saili e le nuu ni auala e toe faalelei ai ia itu.
Sa faanatinati ona talo se fono o manū mo tagata uma ina ia auai e aofia ai i latou e toatolu o (Sala Iose, Sala Vaimili ma Tuala Iosefo).” O le taimi lena na fai ai le faaiuga a le fono a le nuu i le Aso Toana’i o le vaiaso talu ai e faate’a mafai ma e lagolagoina i latou.Sa le i ai Tuala Ponifasio i le ofisa ina ua fesoota’i atu ia te ia mo se manatu faaalia ananafi.
Sa le mafai foi ona maua se finagalo faaalia mai ia Sala Iose ma Sala Vaimili. O le sui faatu o le Tautua o Sala Iose Mc Carthy na ia faaulu se talosaga tau moliaga faa-solitulafono e faasaga i le Minisita o Leoleo i luma o le Faamasinoga Faa-Itumalo.
.O lea faamasinoga sa faatulaga e amata i lenei vaiaso. O Tuala Ponifasio i le tasi itu o loo feagai foi ma le tele o moliaga tau solitulafono e tusa ai ma le faiga-palota-na tuuina mai e tagata o le itumalo o Gaga’emauga Nu.1..
E tusa ai ma Tualaga, ua leva ona taumafai le nuu e toe faalelei itu auai e ala i le valaauina o lea fono mo matai ina ia auai. “Ua manumalo Sala i le palota ma tatau ona (latou) tuu ai pea,” o lana faaaliga lea.
Ae peitai-o loo latou lu’iina pea lea tulaga ma teena ai fono ia sa talosagaina ai latou ina ia auai ma o lea na fai ai le faaiuga a le nuu i le Aso To’ana’i e ala i le ‘fono manu’ e faate’a ai latou. Matou te le manaomia lenei ituaiga o vaevaega i totonu o le nuu.”
Sa fesiligia foi lea tamalii matua e uiga i aiaiga o le faate’aina. Fai mai Tuala e tusa ai ma lona malamalama, o le matai ma i latu e lagolagoina i latou e le o toe faatagaina e auau i sauniga a le nuu (te’a ma le nuu).
“O loo i ai le faasalaga mo le olaga atoa (soloa i le ‘aufuefue),”o lana faamalamalamaga lea. Ae tusa ai ma lo’u malamalama e le faapena le mea o loo matou faia. Afai latou te salamo ma faapea mai ua latou salamo, o le a matou toe talia i latou.”
Ae mo faaupuga e faapea o le a aiaina e le nuu le Faamasinoga, e le talia e Tuala.
Na ia faailoa mai e faapea o loo fai le tiute o le nuu ma o le latou faaiuga e le afaina ai taualumaga a le Faamasinoga. “O le faate’aina o i latou ona ua latou le aloa’ia le nuu e ala i lo latou le auai i fono ia na talosagaina ai latou ina ia auai ae leai se mea ai afaina ai le Faamasinoga ma lo matou talitonuga e faapea e le o se aiaina lenei o le Faamasinoga faale-tulafono.”
Sa ta’ua foi e Tuala e faapea o le isi mafuaga ua le fiafia ai le nuu i matau ua faate’a-talu ai latou te le o nonofo i Le’auvaa. “O Sala Vaimili e nofo i Vailele ma Tuala Iosefo e nofo i Alafua,” o lana faaaliga lea.
“Latou te le o nonofo tonu i totonu o le nuu ma vaai i le mea o loo tupu iinei. E taua mo i latou ona auau i fono ae o le faataute’e i le nuu, e le o se mea sa’o lea.”


text:
E pei o lea le taaofiaga o le finagalo fa’aalia o le tamā i a Saulo Samu o Saleimoa i le fa’atalatalanoaga ma le Fofoga o Samoa i le aso ananafi.
“Ia o a’u ua leva ona ou le toe faigaluega ona o le tausiga lava le fanau ma fai le fatuaiga tausi.
“Ia o a’u ua 68 nei tausaga ma o lo’o o matou nonofo ma lo’u to’alua ma le fanau i gatai le a’ai i Levi Saleimoa.
“Ia e pei o le mafua’aga lava na tu’ua ai le galuega ona o le fatuaiga tausi na mafai ona ou maua mai ai ia ma ua va’ai atu ua tau le mafai ona toso le totogi i le tele o mea fai.
“O la’u ia tala o Samoa, ia o le taimi lava e sese ai fa’aiuga fai ona o le tele o le tau o le soifuaga ona o tatou pagatia loa lea, ma o le a o’o lava i nai o tatou fanau.
“E le taumateina lava le tulaga olo’o ua i ai nei aso ua faigata lava.
“O lo’u aiga lava e ave ai la’u fa’amuamua aemaise lava la’u fanau.
“Ia e pei o lea la e aga’i atu le maumaga e asi le maumaga ma toto sina talo aua lava meaai ma se alagatupe mo mea fai , ma o lea lava ua alu ai lava e o’o mai le taimi lenei.
“E fa’afetai ai le Atua aua o le tele lava o taimi e tatou te o lava fai i lo tatou malosi ae o lo’o i ai lava le tali lelei mo tatou ua uma ona ia saunia,.
“Ia o le taimi lenei ia o le matua’i tupe lelei lava o si a’u galuega lenei o lo’o fa’atino.
“A o’o lava ina fua fa’atoaga ma ave le maketi e fa’apena foi ona tele le seleni maua, o nisi foi o taimi e maua mai ai le fesoasoani le fanau faigaluega aua lava fa’alavelave ma mea e fai.
“Ia mo le silafia ai o le matua’i manaia lava o le mea lea ua i ai le taimi lenei, aua ou te pule lava a’u i a ia te a’u, ua tele le taimi e mafuta ai ma fanau ia ma malolo lelei ai.
Na ia fautuaina le tele o tagata ina ia aua ne’i fa’atali le malo mo se fesoasoani ae pei o nai galuega nei ia e fesoasoani ai aiga i lenei taimi.
“Ia o lo’o tatou pagatia uma lava i lenei vaitau ae o le a se meaalofa ua avatu i a te oe ia fa’aaoga tatau.


text:
E leai se faiga e sili ona lelei e faamanatu ai le aso malolo o le Aso o Tina-i lo le faatinoina lea i totonu o se Togalaau Matagofie. O lea sauniga i le togalaau sa faatinoina i le Gina’s Garden, i Vaivase-Tai, o se taumafaiga lea a le vaega o Tamaitai o le Atiina A’e Tau Pisinisi (W.I.B.D.I.) e saili ai se tupe e $230,000 mo se fale e gaosi ai oloa lea o loo fausia i Nuu.
Ua uma ona maua e lea vaega ni tupe mai le ‘Enhanced Integrated Funa e fausia ai le vaega tele o lea fale gaosi oloa ae peitai-o loo tumau lava ona le lava; o le mea lea-na tulai mai ai se fuafuaga mo se sailiga-tupe. O le Alii Kuka ta’uta’ua, Tusitala ma o se tagata sa faamanatuina e le Televise, o Robert Oliver ma le tagata o le TV1 a Niu Sila o Pippa Wetzell-na faaalia e i la’ua e to’alua le la lagolago mo lea sauniga e ala i le malaga mai i Samoa ina ia auai.
E aunoa ma se ao i le vanimonimo, o malo faaaloalogia (faatasi ai ma ituaiga uma o pulou) sa tali-leleia i se sauniga lea sa faaalia ai le tele o oloa masani ma ofoina atu mo le faatauina.
O lea sauniga na mafai ona faatino e ala i le lagolago a faifaatoaga o oloa masani ma le aufaigaluega a le W.I.B.D.I. ia sa foa’i ane fua o a latou faatoaga, moa ma pua’a mo le vaega saili-tupe. O nisi o le aufaigaluega a le W.I.B.D.I. sa latou foa’i atu foi se vaega o latou totogi faa-vaiaso e fesoasoani i le faatinoina o le Garden Extravaganza. O lea fesoasoani atoa o le molimau lea o le taua o lea fale gaosi oloa i le vaega mo ni tupe lelei e maua mai ai mo faifaatoaga laiti e ala i lo latou mafai ona galuea’ina oloa lelei o ituaiga e auina atu i fafo. Na saunoa le Palemia o Tuilaepa Sailele Malielegaoi e uiga i le taua o lea sauniga-ma le sao o tina i le atiina a’e o Samoa.
“O le asō o le aso malolo lea o lo tatou atunuu e faaaloalogia ai tina o Samoa,” o lana faaaliga lea. E tusa ai ma le mea ou te manatua, o Samoa lava le malo muamua o atumotu o le Pasefika na faaaloalogia o tatou tamaitai i le amata o le 90’s e ala i le faavaeina o se matagaluega lea na faatuina faapitoa mo tamaitai. Ina ia siitia mataupu ia e faapito ma e tusa ai ma le aganuu ona avea ma matafaioi a tina i totonu o Samoa.
“Ma o le manuia lena o tamaiti e tusa ai ma lo latou aoaoina ma mana’oga tau le soifua maloloina, le tumamā masani ma le soifua maloloina o nofoaga i totonu o nuu ma fale e fono ai faapea foi le agalelei faale-aganuu i tagata e asiasi atu i nuu.” Na viia foi e Tuilaepa le W.I.B.D.I. mo le faalauiloa o faiga masani tau faatoaga.
“O la tatou mafutaga iinei i lenei aoauli o le tuuina atu lea o le lagolago i le isi taumafaiga a tina i totonu o latou tiute faaleaganuu e pei o galuega tau pisinisi tau faatoaga masani,” o lana faaaliga lea.
O le ituaiga lena o faatoaga e masani ai poo faatoaga faale-aganuu. E matua lelei mo le siosiomaga ma e taugofie, ma e le mafai e tagata ona faataua lo latou soifua maloloina e ala i le taumafa o oloa o le ituaiga lea ua faaleagaina ona o le soona faaaoga o vailaau oona.” . O fua o faatoaga e masani ai o le punavai sili lea o le faatumauina lea e una’ia ai le soifua maloloina. “Ua tatou faalogo e faapea o le mafuaga autu mo lenei aoauli e faasino lea i le faatupeina o se fale gaosi oloa o le W.I.B.D.”.Sa faafiafiaina le ‘Au-valaaulia i le vaega tele o le aso faatasi ai ma le uiga ese o taumafa lelei, vai tipolo, niu ma le pia o le Taula.


text:
O le manatu faaalia lea o le Tama ia Fata Felise Venasio, 38 tausaga le matua mai le afioaga o Laulii.
O lo’o nonofo nei ma lona toalua ma le la fanau e toaono, i le latou aiga, ma e le faigaluega lona toalua, ma o ia o lo’o faamoemoe iai lo latou aiga e ala i mea fai.
Sa faigaluega muamua le tama o ia o se kamuta, ma e faigaluega i Savaii, ae ua ala ona faamavae ona o lona popolega ma lona manumanu i lona aiga ma lana fanau.
“Sa ou i Savaii i le vaiaso ua te’a, ua ou sau lava ona o lo’u manatu mai i lo’u toalua ma la’u fanau, aua o ni nai vaiaso ua tuanai, na tetele ai a timuga, ae mo le silafia o le matou fale e le’o se fale lelei toe mautu.
“O lo’o lelei uma lava mea uma i totonu o le matou aiga aemaise le fanua, ae toe lava o le matou fale o lo’o faigata ai lo matou aiga” o le augani lea a le Tama i le Fofoga o Samoa i le aso ananafi.
E maua mea uma i le faatoaga ma le fanua, e pei o meaai aua o le mea moomia lava lea mo aso uma mo le tausiga o le fanau ma le aiga.
“Toatele o tatou tagata ua faitio i le tau o le soifuaga, faimai ua faigata toe taugata, ae e ala ona faigata ona o le tagata lava ia ma lona le ola galue mo le aiga, ua ova le paie ma le augata.
“E iai galuega lea ua maua ai totogi e $80 i le $100 tala i le vaiaso, tusa lava pe e te faigaluega i se pisinisi laititi o se seleni maua fua lea mo le aiga, ae ala ona le maua ona o le tagata lava ia I le le galuea ma le paie.
Na ia faaalia foi, e ao lava i le tagata ona galue malosi ae aua le ola faalagolago i tagata o lona aiga po o nisi lava.
“I le taimi nei ua na’o le ulugalii lava ma lana fanau, o mea lava ua maua I lima e tausi ai le fanau, ma fai ai mea fai I totonu o aiga, nuu ma le ekalesia.
O mea fai lava ia I totonu o le Nuu ma le Ekalesia, ua masani ai lava soo se tagata lava o le Afioaga, aua o mea ua masani ai lava o tatou tagata.
O lana faamamafa ua iai nei ina ia saunia lelei se fale mo ia ma lona aiga mo le lumanai aua le ola saogalemu o ia ma lana fanau.


text:
Ou te tusi lenei tusi
Ma le loto ma le agaga maulalo
Sei faaoo atu le tagi a lenei auauna
Ina nei mou atu pe galo
Lau Susuga i le Puleaoga
E le patino lo'u tala i se tagata toatasi
Ae o Pule Kolisi uma
Na ou ui mai ai
Ma faapea ona ou aoga ai i ia taimi
Ou te iloa o a'u o se tamaititi faigata
Ona o uiga
Amioga ma ni aga paaa
Sa tou naunau lava ina ia ou faaeaina
Ae peitai, i le tele o taimi,
Ua vaaia soo au i tou ofisa
O lea ia alofa,
O aitalafu ma sese a lenei auauna
Atonu a iai se aso, se taimi
Ua alu ese mai na faamaumauga
Lau Susuga ile Faiaoga Matematika (Numera)
Si ou alofa Talofa!
Ai o e manuia
Ae o loo fia faaali i lou susuga sou lagona
Ina ia avatu i lau susuga pe talia
O Lena e te iloa
Ma e silafia lelei lo'u nei tagata
Ou te naunau lava i le Matematika
Ae paga, ua tumu ile valea ma le aifafasa
Maua mai suega
Ou te iloa ua e ita ma e le fiafia
E fai o le le pasi
Ae o le tele foi o avanoa e leai ni togi
O lea ia alofa,
O le vaivai ma le augata e su'esu'e a lenei auauna
Atonu a iai se aso, se taimi
Ua alu ese mai na faamaumauga
Tou Susuga i Alii ma Tamaitai fomai Samoa
Se ua Malie mata i le vaai!
La outou tautua ma le auaunaga
Ua ou ola ai nei ma oo mai Niu Sila
Ua pupula ai o'u mata
Tiga le faigata,
Ma le Leai o ni meafaigaluega
Sa outou tausi pea ia the au
Ma si ou Tina loto vaivai o Malelega
Poo lea lou faasuaki sei tulou
Ma lo'u faatigaina ia te outou
Sa outou onosai
Ma tou tautua ma le punou
O lea ia alofa,
A faapea ua sasi lenei auauna
Atonu a iai se aso, se taimi
Ua alu ese mai na faamaumauga
Mo O'u Matua Peleina
18 Tausaga ua lua tausia au
Fafaga, aoai ma sasa
O upu ma tima'iga
Ia ou teu malu i lo'u nei tagata
O aso ua lelei,
Ua tatou fiafia ma ata
O aso foi ua pogisa ma faigata
Ua le toe fia taua ai a'u o se lua tama
Ae sa lua onosai i o'u amioga
Ma lua tatalo pea i le po ma le ao
Le fili ma le tiapolo, ia alu ese mamao
Tina, Tama
Ua tele lo'u aitalafu ia oulua
O lo'u le usitai, ma lo'u faalogogata
Ua tauvalea ai oulua ma le lua tautua
E uma upu ma lagona
E uma foi mafaufauga
E faamatala ai le lua alofa ma le lua agalelei
Ia te a'u le lua tama
O lea ia alofa,
O aitalafu,
Faalogogata
Le usitai
Fia faalii
Paie
O le gutu oso
Le toaga ile aoga
ma isi sese a lenei auauna
Atonu a iai se aso, se taimi
Ua kilia ese na faamaumauga
Ua ou misia oulua
Sainia
N.A.M


text:
Ua faamaonia e le Kapeneta le tofia o le Loia Sili, Afioga Lemalu Hermann Retzlaff e avea ma Sui Faatonu o le Ofisa e Faatautaia Moliaga Faa Soligatulafono (NPO).
Ua faamalolo le tumau nei le Sui Faatonu o le ofisa lenei, le Susuga ia Muriel Lui, e tusa ai o le vaega 11(4), 11(7), ma le 11(8) o le Tulafono a le Ofisa e Faatautaia Moliaga Faa Soligatulafono 2015 (NPO Act).
Ua tofia foi le Komiti Faafoe o Faatalanoaga o le Tulafono a le NPO e iloiloina tiute faatino o le Sui Faatonu ia Muriel Lui ma le Faatonu lea ua faamalolo le tumau, Mauga Precious Chang.
Ua faamauina e le Kapeneta le faaauau o le teena e le Sui Faatonu faapea ma le Faatonusili o le Ofisa e Faatautaia Moliaga Faa Soligatulafono ia ua faamalolo le tumau, ona faatino alafeagai malosiaga ma tiute mo le tausia o le tulafono ma le tutoatasi o galuega faafaamasinoga.
Ua faailoa e le Kapeneta le aliali o feteenaiga le talafeagai i le va o matagaluega a le Malo ma ua faamaualaloina ai le silasila a le atunuu i tulaga o faiga faafaamasinoga i Samoa. O le isi tulaga, o le a toe iloilo le malosiaga na faavae ai le Ofisa e Faatautaia Moliaga Faa Soligatulafono ina ia mautinoa le faatino pea o tiute o lenei ofisa i le tulaga manino, aloaia ma le faaaloalogia.
O le mafuaaga o le tofia o le komiti faafoe, ona ua aafia Mauga ma le susuga ia Muriel Lui i se faatinoga ua tuuina ai le Faatonu i le tulaga e feteenai ai ma le faatinoga o tiute ma matafaioi patino a le Faatonu ma le solia ai o le Vaega IV o aga tausili, taiala faavae, ma le tulafono laititi o amioga pulea i lalo o le Tulafono o galuega a le Malo 2004.
O le Komiti Faafoe o faatalanoaga e aofia ai:
• Taitaifono ia Grant Hammond, o se tamalii sa avea muamua ma Faamasino i Samoa;
• Tuiloma Neroni Slade lea sa avea muamua ma Loia Sili;
• Peresetene po o se sui o le Asosi a Loia a Samoa.
O le a tuuina atu se lipoti a lenei komiti i le Minisita o le Ofisa e Faatautaia Moliaga Faa Soligatulafono, le Afioga i le alii Palemia, Tuilaepa Sailele Malielegaoi.
Ua amatalia tiute o le Afioga i le Loia Sili e avea ai ma Sui Faatonu o le Ofisa e Faatautaia Moliaga Faa Soligatulafono i le aso 6 Oketopa 2016.


text:
Taoto atu mataupu Ekalesia EFKAS i se fa’aiuga a le Fa’amasinoga
Ua taoto atu nei le mataupu a le Ekalesia Faapotopotoga Kerisiano i Amerika Samoa (EFKAS) i se fa’aiuga a le Fa’amasinoga Maualuga, i le mae’a ai lea ona fa’afofoga o ali’i Fa’amasino i mau fa’amaonia mai itu e 2, i le iloiloga sa fa’agasolo i le vaiaso na te’a nei mo le umi e 2 aso.
O le aso mulimuli o le iloiloina e le fa’amasinoga maualuga o lenei mataupu, na tu’uina atu ai e loia a itu e lua a laua fa’afinauga fa’ai’u i mau e lagolago ai la latou mau ua taoto i luma o le fa’amasinoga.
E pei ona silafia e le atunu’u, o le mataupu a le Ekalesia EFKAS na tofu atu i luma o le fa’amasinoga maualuga, ina ua fa’aulu e le Ekalesia sa latou tagi fa’asaga i se tasi fo’i o totino o le Ekalesia, o ia fo’i lea o le Failautusi Aoao, susuga Rev. Dr. Amaama Tofaeono ma lona faletua ia Rev. Dr. Joan Aleluia Tofaeono, i lo la le usitaia lea o le fa’atonuga la te tuua ai le maota o le Ekalesia o loo nofoia e le latou aiga e o o mai i le taimi nei.
O le agaga o le tagi a le Ekalesia e pei ona fa’aleo e le tama’ita’i loia ia Gwen Tauiliili-Langkilde, ia tu’uina mai loa se poloaiga a le fa’amasinoga maualuga e aloaia ai le fa’aiuga a le Au Toeaiina, ma poloaina ai loa Rev. Dr. Tofaeono ma lona aiga ina ia tula’i ese loa ma le maota o le Ekalesia.
O le fa’aiuga e pei ona fulisia i ai le Au Toeaiina, na fa’avae mai lea i le latou talitonuga ina ua mae’a ona latou iloiloina a latou mau fa’amaonia, ua le ausia e le ali’i faifeau ma lona faletua tapula’a fa’akerisiano e tatau ona soifua ai i latou ua taua o faifeau fa’au’u, ma latou fa’amalolo ai loa le tofi faifeau fa’au’u o Rev. Dr. Tofaeono mo le 3 tausaga, ae fa’amalolo le tofi faifeau fa’au’u a lona faletua mo le tasi le tausaga.
O se tasi o agava’a e tatau ona umia e se tasi e avea ma Failautusi Aoao e pei ona atagia mai i le Fa’avae a le Ekalesia, ia avea o ia o se faifeau fa’au’u, ae talu ai ua fa’amalolo le tofi faifeau fa’au’u o Rev. Dr. Tofaeono, na manatu ai loa le Au Toeaiina ua le toe agava’a ona ia tauaveina le tofiga o le Failautusi Aoao, ma ua le tatau fo’i ona ia toe nofoia le maota o le Ekalesia.
Ae i le tali fuaitau a Rev. Dr. Tofaeono ma lona faletua e pei ona fa’aleo e le la loia ia Tasi Tuiteleleapaga i luma o le fa’amasinoga, sa manino ai i le la fa’afinauga le le amiotonu o le fa’aiuga ua faia e le Au Toeaiina e fa’amalolo ai o la tofi faifeau fa’au’u, ona e le o i ai ni mafua’aga po o ni mau fa’amaonia e lagolagoina ai le fa’aiuga a le Au Toeaiina.
Na taua atili fo’i e le itu tete’e i le latou fa’afinauga e fa’apea, e le o tusa ma le Fa’avae a le Ekalesia fa’aiuga ua faia e le Au Toeaiina, i lo latou fa’amalolo o le tofi faifeau fa’au’u e aunoa ma ni fa’amaoniga maumau tutu e lagolago ai la latou fa’aiuga, ae i le tofi o le Failautusi Aoao, e le tusa fo’i ma le Fa’avae o le Ekalesia le faia e le Au Toeaiina o se fa’aiuga e fa’amalolo ai se mai lona tauaveina o lea tofiga maualuga o le Ekalesia, se’i vagana le Ekalesia Aoao poo le Fonotele lea e ta’ilua tausaga ma usuia.
Na taua e le loia a le Ekalesia ia Tauiliili-Langkilde i lana fa’afinauga mulimuli e fa’apea, talu ai ua le toe umia e le ali’i faifeau le tofi o le faifeau fa’au’u, ua le toe agava’a ai fo’i ona toe avea o ia ma Failautusi Aoao, ae talu ai ua le toe avea o ia ma Failautusi Aoao, ua le toe agava’a ai fo’i ona latou nofoia le maota o le Ekalesia, ma ua tatau loa ona toe fa’afo’i atu le fale o le Ekalesia.
“Faamata ea na tusa ai ma le Fa’avae o le Ekalesia le fa’aiuga ina ia fa’amalolo lona tofi faifeau fa’au’u”, o le fesili lea a Tauiliili-Langkilde, “A lea ua mae’a ona folasia mau fa’amaonia a le Ekalesia e lagolago ai le fa’aiuga a le Au Toeaina, ma ua atagia mai ai, o lo o tusa ma le Fa’avae o le Ekalesia le fa’aiuga ua faia”.
Ae na taua e le loia a le itu tete’e ia Tasi Tuiteleleapaga e fa’apea, e le o tusa ma le Fa’avae o le Ekalesia le fa’aiuga e fa’amalolo ai le tofi faifeau fa’au’u o Rev. Tofaeono ma lona faletua. Na taua e Tuiteleleapaga e fa’apea, e le mafai e le Ekalesia ona aveese le tofi faifeau fa’au’u o se faifeau, ona o le tofiga lea na maua mai i aoaoga sa aoga ai o ia ma fa’au’u mai ai, ae ina ua fesiligia e le afioga i le ali’i Fa’amasino ia Elvis P. Patea le ali’i loia, poo lana fa’afinauga e le mafai e le Ekalesia ona aveese le tofi o le faifeau fa’au’u o se faifeau, ae na toe fa’amanino atili e le ali’i loia lana fa’afinauga e fa’apea, e le mafai e le Au Toeaiina ona aveese le tofi faifeau fa’au’u a Rev. Tofaeono, se’i vagana ai lava le Fonotele.
E talitonu le itu tete’e, o le mafua’aga autu o lenei mataupu, na mafua mai i le taimi na mana’omia ai e le faletua ia Aleluia se fesoasoani fa’a fautuaga mai le ali’i faifeau ia Rev. Faaeteete Saifoloi i ni tulaga fo’i na alia’e mai i lo la aiga ma le faifeau, lea sa ia fa’asoa ai i le ali’i faifeau fa’amatalaga uma e pei ona tula’i mai i le la aiga, ma ua mana’omia ai se fesoasoani, ae ua avea ma auala ua fa’aaoga ai e le Au Toeaiina fa’amatalaga sa tu’uina atu e fa’avae ai la latou fa’aiuga.
E talitonu le itu tete’e, o fa’amatalaga sa tu’uina atu i le ali’i faifeau ia Rev. Saifoloi, o fa’amatalaga sa tatau ona malu puipuia ia te ia, a o lea ua ia fa’alauiloa ma avea ai o se auala e autu i ai le fa’aiuga a le Au Toeaiina, peita’i na finau le loia a le Ekalesia e fa’apea, e leai lava se isi na ia fa’alauiloa fa’alaua’itele tulaga uma e uiga i lenei mataupu, sei vagana ai lava Aleluia lea na alu i le Ofisa o le fafine sa tu’uaia ai le igoa o lona to’alua, ma i’u ina tula’i mai ai se vevesi i lo la va, ma i’u atu ai i le Ofisa o Leoleo lenei mataupu.
I tulaga o avanoa sa tatau ona tu’uina atu, na finau ai le itu tete’e i le tulaga lea, e le i fa’atasi lava ona tu’uina atu e le Au Toeaiina se avanoa la te o o atu ai i luma o le latou fonotaga e fa’amanino tulaga o le mataupu e pei ona tu’uaia ai i laua, e o o fo’i i tusi sa la tusia ma tu’uina atu, sa le amanaia ma toe fa’afo’i atu, ae na finau le loia a le Ekalesia e fa’apea, sa i ai le avanoa na tu’uina atu e le Au Toeaiina i le ali’i faifeau ma lona faletua e fa’aleo ai o laua lagona e uiga i lenei mataupu, ma e ui sa fa’afofoga le Au Toeaiina i a laua fa’amatalaga, sa le avea lea ma itu e toe suia ai le fa’aiuga ua mae’a ona tu’uina mai.
I le fa’aiuga o le fa’afinauga a le Ekalesia, sa talosagaina ai loa e le latou loia le fa’amasinoga ina ia silasila toto’a i mau fa’amaonia ua mae’a ona tu’uina atu, e fa’avae ai se fa’aiuga e poloaina ai le ali’i faifeau ma lona aiga e tula’i ese ma le maota o le Ekalesia, peita’i i le fa’aiuga o le fa’afinauga a le itu tete’e, na taua ai e le ali’i loia ia Tuiteleleapaga le fa’amasinoga ina ia tu’uina mai sana fa’aiuga e fa’aleaoga ai le fa’aiuga a le Ekalesia, a ia tumau pea le nofoia e le ali’i faifeau ma lona aiga le maota o le Ekalesia.


text:
Mackenzie uiga igoa sili: Agalelei, Volatile, Foafoa, Lē ma vāloia, Gauai. Aumai Mackenzie uiga o le suafa.
Staudacher uiga faaiu sili: Volatile, Po nei, Agavaa, Gauai, Foafoa. Aumai Staudacher uiga o faaiu.
Mackenzie amataga o le igoa muamua. From the Gaelic surname Mac Coinnich, which means "son of Coinneach". A famous bearer of the surname was William Lyon MacKenzie (1795-1861), a Canadian journalist and political rebel Aumai Mackenzie amataga o le igoa muamua.
E tusitusiga po o le auala e faalauiloa le igoa muamua Mackenzie: mə-KEN-zee. E faapefea e faalauiloa Mackenzie.
Surnames taatele ma igoa Mackenzie: Eicher, Fennell, Kroesser, Bickes, Sharp. Aumai Lisi o surnames ma igoa Mackenzie.
O le tele o igoa tutusa ai ma faaiu Staudacher: Fletcher, Vaughn, Taryn, Angel, Onie, Ángel, Àngel. Aumai Igoa e aumai faatasi Staudacher.
Ogatasi o Mackenzie ma Staudacher o 84%. Aumai Ogatasi o Mackenzie ma Staudacher.


text:
- aiga
- iunivesite
- Iunivesite Kobe
Iunivesite Kobe
Kobe University Details
- atunuu : Iapani
- aʻai : Kobe
- Acronym : KU
- faavaeina : 1949
- tamaiti aoga (approx.) : 17000
- Aua nei galo e discuss Kobe University
lagona
Iunivesite Kobe, galulue i se agaga o le faamaoni, saʻolotoga, ma le galulue faatasi i le tausiga ma ana aganuu ma tatala ma e tumu ma environs, faamoemoe e fesoasoani i le nuu o le lalolagi e ala i le foafoaga o le malamalama e faavae i le faatauaina o le aoao ma le faatupuina o le mauoa le malamalama ma tomai malosi taitaiga.
Iunivesite Kobe, i le aloaia o ona faapitoa misiona ma le tiutetauave e le tagata o Iapani o se iunivesite o le atunuu, faapea foi ma lona lautele, matafaioi talafaasolopito ma faaitulagi o se faalapotopotoga o aoaoga maualuluga, nei faʻatamafaiina lenei Taiala le Iunivesite o Kobe i Education.
1. Aoga Filisofia
Ina ia saofaga atu i le faaalualuina i luma o le aoaoina, le fiafia o tagata, faasaoina o le siosiomaga o le lalolagi ma i le filemu lalolagi, ua faavaeina ai le Iunivesite o Kobe e avea ma ana filosofia faaleaoaoga faavae o le tuuina atu o le sauniga o aoaoga o le maualuga o tulaga faatonuina faava o malo i le gata i le tagata malaga ma faauu tulaga.
2. Aoga Mataupu Faavae
Ina ia fesoasoani i tamaiti e iloa o latou sini tagata, avea nafa ma tagata o le lalolagi, ma atiina ae io latou gafatia atoatoa, faʻatamafaiina Iunivesite Kobe e avea ma ana mataupu faavae faaleaoaoga faavae o le tuuina atu o aoaoga lea faamamafa taitoatasi ma eseesega ao faaaloalo le tulaga tutoatasi ma le tutoatasi o tamaiti taitasi.
3. Sini o Aoga
Faavae i luga o le Filisofia luga ma Mataupu Faavae, Iunivesite Kobe, faaaogaina lelei o le siosiomaga ma tatala ma e tumu i le tu lea e, le a tuuina atu aoaoga i le tausiga ma le sini autu nei:
- Education o Tagata Atoa: Ina ia uunaia tagata taitoatasi o loo i ai tulaga faatonuina o le amio saʻo maualuga, se paleni lelei o le mafaufau, mafuaaga ma lagona, ma le malamalama mauoa o aganuu ma tagata.
- Education e Unaia Originality: Ina ia uunaia tagata taitoatasi e mafai ona pasia i manatu faaleaganuu ma methodology mai se vaaiga taua, ae i le taimi lava e tasi ua i ai le tomai e faia ma faataunuu le fatufatuaʻi sini fou.
- Education e Unaia faalauiloa Faava o Malo: Ina ia uunaia tagata taitoatasi o loo i ai se agaga talisapaia mo tulaga faatauaina eseese, malamalama loloto o le isi aganuu ma tomai o fesootaiga lelei.
- Education e Unaia tomai: Ina ia uunaia tagata taitoatasi o loo i ai le loloto o le malamalama ma le tomai e faataunuu ai matafaioi faaletaitaiga i latou fanua tomai faapitoa ma / po o tomai.
4. Faatulagaga o Aoga
Tiutetauave mo le faataunuuina o le Filisofia luga o Aoga, o le a faasoa atu mataupu faavae ma Sini i totonu o se faatulagaga lautele-iunivesite.
5. iloiloga
Ina ia iloa ai le tulaga lea i luga Filisofia o Aoga, o loo faataunuuina Mataupu Faavae ma Sini, le a faia Kobe Iunivesite iloiloga masani ma iloiloga, ma le taumafai pea mo le faaleleia.
Ou tauaveina le matafaioi o le Peresitene o Kobe Iunivesite e pei o Aperila 1, 2015, ma o le a taitai atu ai lenei faalapotopotoga i le taimi o le isi fa tausaga. faavaeina i 1902, o le Iunivesite o Kobe a tele-fua iunivesite atoatoa ma se tu masani umi ma ou te faamaualaloina e ave i luga o le matafaioi o le Peresitene i sea se iunivesite faavaeina.
E pei ona tatou iloa uma, tatou manumalo i se faigata 10 na tuufaatasia tausaga talu mai le iunivesite a le atunuu i 2004. e lei lenei galu o le suiga i ona maea. ua piling aʻe mataupu faanatinati agai i le Tolu Mid-Vaitaimi Sini Autu ma Fuafuaga o le iunivesite a le atunuu ua faatulaga e amata i 2016. Aofia ai o se iloiloga taua e le Matagaluega o Aoga, aganuu, taaloga, Saienisi ma Tekinolosi, Iapani (MEXT) i lona tupe faameaalofa tupe pulega, se le faaleleia atili o le galuega tauave o le iunivesite a le atunuu, ma o tatou faaauau pea taumafaiga e saʻilia le globalization.
Outou galulue faatasi e pei executives, faiaoga ma le aufaigaluega o le pulega, e taua mo Kobe Iunivesite e ola nei faigata ma faagasolo i faamoemoega fou. manaomia foi ona tatou faalogo flexibly ma talia manatu mai le malo e, aofia ai o tatou alumni.
e le mafai ona faataunuuina le Toefuataiga i aoaoga ma suesuega i se aso. Ae peitai, O le a ou tuuto atu au lava i le faia o nei fa tausaga a suia ai mo le Iunivesite o Kobe. Ou te ole atu mo outou le galulue faatasi ituaiga.
TAKEDA Hiroshi
Peresitene
aoga / kolisi / matagaluega / vasega / mafaufau
Graduate Aoga
- Graduate School of Humanities
- Graduate School of Intercultural Studies
- Graduate School of Human Development and Environment
- Graduate Aoga o le Tulafono
- Tier 1 full-time law school
- Graduate Aoga a tamaoaiga
- The Okishio Theorem (Nobuo Okishio) is well known and appreciated worldwide
- Graduate School of Business Administration
- Tier 1 full-time MBA school
- Graduate Aoga a Saienisi
- Graduate Aoga Faafomai
- Graduate School of Health Sciences
- Graduate Aoga a Engineering
- Graduate School of System Informatics
- Graduate School of Agricultural Science
- Graduate School of Maritime Sciences
- Graduate School of International Cooperation Studies
mafaufau
- Faiaoga o le Tusi
- Faculty of Intercultural Studies
- Faculty of Human Development
- Tomai o le Tulafono
- Faiaoga o le tamaoaiga
- Aoga o le Pulega o Pisinisi
- Faiaoga o Saienisi
- Aoga Faafomai (Faculty of Medicine and Faculty of Health Sciences)
- Faiaoga o Engineering
- Faiaoga o Faatoaga
- Faculty of Maritime Sciences
History
The roots of the university can be traced back to 1902, pe a le Kobe Higher Commercial School was established. Its first president was Tetsuya Mizushima . i 1929 this school was renamed Kobe University of Commerce , and it was further renamed in 1944, Kobe University of Economics
i 1949, under Japan’s new educational systems, the university was merged with Hyogo Normal School, Hyogo Junior Normal School, Kobe Technical College and Himeji High School, all of which were in Hyōgo Prefecture, leading to the creation of Iunivesite Kobe.
The university has since been expanded and has created new faculties to complement its main academic foundations, which have been strongly established in the fields of economics and commerce.
Ete mana'o discuss Kobe University ? So o se fesili, faamatalaga po o le toe iloiloga
Faasoa atu lenei nisi faʻamatalaga aoga ma au uo
Kobe University reviews
Join to discuss of Kobe University.
Faamolemole ia matau: tuuina EducationBro Magazine outou tomai e faitau nisi faʻamatalaga e uiga i le iunivesite i le 96 gagana, ae tatou te ole atu ia te oe e faaaloalo i isi tagata ma tuu ai ni manatu i le gagana Peretania.


text:
Ua toe sasa foi le Pagota o Lauitiiti Tualima i le isi lima tausaga e falepuipui ai –e le Faamasinoga Sili-ona o le gaoiga o le latalata i le $50,000 mai se supamaketi i totonu o le atunuu.
O le Alii Faamasino o Lesatele Rapi Vaai na ia tuuina atu lea faasalaga mo le isi moliaga o le gaoi ma ni tuuaiga se lua o le faaleaga ma le loto i ai –lea na ioe i ai o ia. E tusa ai ma le otootoga o mea moni a Leoleo, o le na tuua’ia o Tualima, o se pagota i Oloamanu i le taimi na solo ese ai.
O le po o le aso 24 o Aokuso 2015 pe tusa o le itula e 10 i le po, na ia talepe ai ma ulufia le Supamaketi a le Farmer Joe’s Supermarket i Vaitele-lea sa taumafai ai e talepe le masini tala tupe o le ATM sa i lea nofoaga.
Ina ua le mafai ona ia faatino lea tulaga, sa liliu ane i le nofoaga sa teu ai tupe a le supamaketi na gaoi le $41,439.40 o le tinoitupe ma siaki tupe o le latou aofai e $8,438.12.
O le aofai atoa o tupe na ia gaoi e $49,877.52. O: Tualima e 23 tausaga lona matua, o ona nuu o Satapuala ma Luatuanuu. Ina ua tuuina atu ia te ia le avanoa e fai mai ai sana upu i le Faamasinoga, sa faatoese o ia ma talosagaina le faapalepale atu o le Faamasinoga.
Ae peitai-sa le talitonuina e le Alii Faamasino o Lesatele ia mea uma, Na ia faamatalaina o ia –o se pagota poto faapitoa lea ua tonu ia te ia le avea o Tafaigata ma ona aiga i lona olaga atoa.
Fai mai le Alii Faamasino o Lesatele o lea pagota ua tele ona tausaga i totonu o le falepuipuie ma talu ai lana solitulafono lenei –e tele tausaga o le a faaopoopo atu i ai.


text:
Sanjaya uiga igoa sili: Fiafia, Toaga, Lē ma vāloia, Faauo, Matuia. Aumai Sanjaya uiga o le suafa.
Parida uiga faaiu sili: Volatile, Lē ma vāloia, Laki, Gauai, Agavaa. Aumai Parida uiga o faaiu.
Sanjaya amataga o le igoa muamua. Means "completely victorious, triumphant" in Sanskrit. This is the name of a royal official in the Hindu epic the 'Mahabharata'. Aumai Sanjaya amataga o le igoa muamua.
Igoa tutusa mo Sanjaya i atunuu ma gagana eseese: Sanjay. Aumai Sanjaya i isi gagana.
Surnames taatele ma igoa Sanjaya: Dabare, Sahu, Swamy, Kabi, Mohanty. Aumai Lisi o surnames ma igoa Sanjaya.
O le tele o igoa tutusa ai ma faaiu Parida: Rakesh, Geetanjali, Alok, Jivika, Smruti Ranjan. Aumai Igoa e aumai faatasi Parida.
Ogatasi o Sanjaya ma Parida o 72%. Aumai Ogatasi o Sanjaya ma Parida.


text:
Tapena ma Tuufaatasi e Fuimaono Na’oia Faasavalu Touli F. Tupua mo le Samoa Observer. Aso Gafua 28 Tesema 2015.
O Downes lea sa matamata mai le fetaulaiga o ala i le ala i Leifiifi-fai mai a’o tupu lea tulaga, na ia vaaia sui o le Mau ma povai, o le isi o loo i ai se samala, a’o le isi sa ia te ia se tama’i to’i-o loo taufetuli atu i le nofoaga o loo tupu ai le vevesi.
“Sa ‘ou manatu ua lamatia le vaeqa a leoleo lea o loo tapu’eina ma saisai pagota o le Mau-ma o le pogai lea na ‘ou faa’e’ēina ai le sailini. O le Nofoaga lenei na tafana ai sui o le Mau i le Aso To’ana’i Pogisa-28 o Tesema 1929 .
Na se’e le Mau mai Vaimoso i le itu i sasa’e i le ala i luga o le sami-ae ua sopo’ia e le Mau mai Mataupu le ala laupapa i Vaisigano.
Ina ua taunuu le Mau mai Vaimoso i le faleoloa o Andrews ma le faleoloa o Fabricius-sa taumafai loa Leoleo mo le taimi muamua e faaauau ona saisai nisi o le Mau-ona soso’o ai lea ma le ta-fanaina muamua o le Mau.
I lea lava taimi-ua nofo sauni Leoleo sa i le Old British Club (g) e tafana le Mau mai Matautu.
Ina ua mae’a le fetauiga muamua-na toe taliu atu Leoleo –o nisi na toe foi atu i le Ala i Leifiifi ae o isi na oso atu i le va o faleoloa e lua ma tulioso i luga o le pa-u’amea-ma taufetuli atu ai i totonu o le malae o Apia.
Mai le Ofisa o Leoleo- sa tafana atu pea e Leoleo pulufana i totonu o le malae ma lalo i le ala i Leifiifi-i le va o Hellesoe ma le faletele o le pulega (D) faatasi ai ma isi pulufana sa tafana atu i luga o le Fale Tele o le Maketi (B).
O le mea na to’ulu i ai pulufana ua faailogaina i luga o le faafanua- o se faamaumauga aloa’ia lea o le mea na tupu faatasi ai ma laina uumi e fa o loo faaalia ai le malosi o le fana taavili o le ituaiga o le Lewis-lea e faapea na tafana I luga a’e o ao o sui o le Mau.
O mata’itusi laititi “x” o loo faailoga ai le nofoaga tonu na lavea ai Tupua Tamasese Lealofi III.O le Faaili-o la’u faailo lena na fuafua e valaau ai le vaega e lagolago mai.
Na taufetuli mai le Ofisa o Leoleo ni Leoleo e to’asefulu ma le valu ua faa’auupegaina i luga o le Ala i Leifiifi-ma o le tulimanu o le ala i luga o le sami fai mai Downes a’o latou agai mai i le Ala i luga o le Sami-na ia vaaia se vaega o Leoleo e saisaia pagota o le Mau-o sasa e tagata Samoa- ia fai mai a ia sa latou tau’ai atu ni ma’a.
Sa matua leaga le tali atu a Leoleo-ma ina ua latou pa’ia le tulimanu- sa tase’i a latou fana pupuu ma amata ona tafana atu i tagata sa tumu i lea nofoaga.
I ni nai sekone –sa faasolo ina palalasi i latou ia -ua maliliu -ae o isi o loo manunu’a. O le tau faatasi o Leoleo na vave ai ona malepe le solo a le Mau. Na vaaia e Charles Hickey-o se alii talavou Samoa e faigaluega i le Matagaluega o Galuega a le Malo, le Leoleo o Williams Duke-o ia taina se tagata i lalo.
“A’o o’u taumafai e tau faatu o ia i luga-na ‘ou vaaia le tafetotoi o lona fatafata,”o le faaaliga lea a Hickey. “Ona ‘ou vaaia lea o se mea e pei o se manu’a i se pulufana i lona tau’au taumatau…”
O Jack Brunt e 17 tausaga lona matua lea sa na aveina se tiliva falaoa i le Ala i Luga o le Sami –fai mai na ia vaaia ni Leoleo papalagi se to’afa o matua tafana le Mau.
“Na ‘ou faalogo o valaau atu le Afioga a Tuimalealiifano e taofi le vevesi. “E faalua ona lavea le aao o le Alii i pulu-fana a Leoleo. O le toatele o le Mau i lea taimi ua meia i le mea ua tupu-ma ua amata ona toe solomuli i tua.
O loo tutu mai pea le vaega o Leoleo Iile ogatotonu o le auala- e tapu’e ma saisai sui o le Mau ma o loo tafana atu pea fana a Leoleo ia i latou.


text:
tusipaia.wsSamoan Home & Dreams - Tusipaia.com
tusipaia.ws Profile
tusipaia.ws
Title:Samoan Home & Dreams - Tusipaia.com
Description:Ole Tusi Paia a Samoa Aganuu lotu
Keywords: Tusi Paia Ole TusiPaia Faa Samoa Directory FaaManuiaga Talofa lava Manuia Pacific Islands God Atua Alofa
Discover tusipaia.ws website stats, rating, details and status online. Read and write reviews or vote to improve it ranking. Check alliedvsaxis duplicates with related css, domain relations, most used words, social networks references. Find out where is server located. Use our online tools to find owner and admin contact info. Go to regular site
tusipaia.ws Information
tusipaia.ws Rank
tusipaia.ws Traffic & Earnings
tusipaia.ws WebSite Httpheader
tusipaia.ws Keywords accounting
tusipaia.ws Similar Website
tusipaia.ws Traffic Sources Chart
tusipaia.ws Alexa Rank History Chart
tusipaia.ws Html To Plain Text
Samoan Home & Dreams - Tusipaia.com Welcome E muamua ona faatulou atu i ou paia Samoa, aua ele taea ele faatauvaa ou SA ma Faigata, ua uma ona totofi mai le vavau. Ae avea ia lenei avanoa e faatalofa atu ai ile suafa manumalo ole IESU KERISO, faamalo le soifua. Ua laga se manatu, afai e iai se aoga olenei meafaigaluega mo fesootaiga e atiaa'e ai le soifua mo tatou Samoa o salalau ile lalolagi, e aoga le taulogologo e maua ai lea fesoasoani. E avatu ai le vaimalu i finagalo ona oloo iai pea lenei, ile tulaga ole tauamata. E talia tele lau faasoa mo le atiae, ao le viiga ole Atua ia muamua pea. Male faaaloalo lava. It is a pleasure to Welcome you to this unique Tusi Paia project which serves the world-wide Samoan community, this instrument used with your own unique reflections may guide and support Samoan traditions throughout the Diaspora. At its heart, the service has been about delivering a more enjoyable framework for life. As our site is continually under updates regularly, we ask for your patience. May God always bless and shelter you under the divine wings. Glory to God Almighty. spacer.gif" HEIGHT="10" WIDTH="10" border="0" alt="image">
tusipaia.ws Whois
Domain Name: TUSIPAIA.WS


text:
Tupe Fealuae le alii faifaatoaga Tele o tupulaga i nei ona ua taufetuli solo i Apia e saili ni avanoa faigaluega. Ae peitai, mole alii ia Tupe e sili lava lona nofo ile fale fai le maumaga ma tausi lona aiga.
6 Hits
O lea le aoga e totogi ai pili vai pe afai e le ola i taimi uma?
5 Hits
Pe e tele i fea ni mea e te maua, po’o lea foi se lelei o se olaga ae a misia le vai, e fa’aleaogaina uma na mea.
5 Hits
Ua taugata le tau ole soifuaga ae ale galue malosi lava le tagata ma taumafai, ele mafai ona maua se mea aoga ma se fesoasoani mo o tatou aiga.
5 Hits
Na maua le fa’atalatalanoaga a le Fofoga o Samoa ma le ali’i o Falaniko Usoali’i o Fasito’o-Uta i le aso ananafi ma ia fa’ailoa ai o le olaga lenei e leai se mea faigata pe a loto i ai.
20 Hits
O le taugata o le tau o le soifuaga o lo’o ua i ai nei o se tasi lea o vaega o lo’o ua avea ma popolega i nisi.
12 Hits
Na maua le faatalatalanoaga a le Fofoga o Samoa ma Kelekolio Ropati mai Safata ma Lotofaga ma sa ia taua ai le mana’omia o le tele o tagata e faaaoga avanoa faigaluega i nuu i tua.
15 Hits
E iai lava le ’ote a si o’u tinā ia te a’u, i soo se nuu sa galulue ai i le galuega faafaifeau ou te manatua pea. “Sōle e, ua uma ona ou fai atu ia te oe e faaeteete i le mea lenā o le fai uō ’e! I, o lea lava e pese pese atu, ’a uō le gaoi ma le lē gaoi, e i’u a ina gaoi, uā ’e iloa?”
59 Hits
O le aso ananafi o se aso pisi lea mo tagata Samoa aua tapenaga mo le Aso Sa o Tama.
22 Hits
“I lenei vaitaimi o loo tatou ola ai, e le toe tutusa taimi uma, o le aso lava ma lona suiga,” Gafanua.
23 Hits
"Ole Fa’amasinoga e uiga i le Pule ma le sailia o suli faavae ma suli moni o Usi Leoo i Leulumoega. Ole aotelega lenei o le iuga ale Fa’amasinoga of Fanua ma Suafa.
74 Hits
E mana’omia lava e Tomasi Tauai se lima e fesoasoani atu mo ia ma lona aiga. O lo’o taumafai o ia e atinae lona aiga ao le faafitauli, e leai se latou vai ma o loo taumafai pea o ia e maua se fesoasoani i le latou maota o loo i ai nei.
45 Hits
E tatau i le malo ona faaitiitia le tau o le soifuaga ae leo le faateteleina. E le tutusa uma tagata, e i ai lava tagata e lelei totogi mai a latou galuega e iai foi isi e le lelei.
29 Hits
“Talu mai lava le Sunami i le 2009 ua suia ai mea matou te nonofo ai ma o matou olaga sa masani mai ai, ae peitai o loo sologa lelei lava mea uma,” Kaiva Tisema.
23 Hits
O le ‘poutu’, o le pou lea e tu i le moa (ogatotonu) o le fale Samoa. O le talitonuga o tufuga Samoa (tupuga faufale), o le malosiaga lea o le fale. O le pou lea na te tauamoa le fale atoa.
92 Hits
O le olaga lava ia o Ioane, e faamuamua lava le tausiga o lona aiga. O lana lava ia matafaioi e faamuamua lava le vaaiga lea o ona matua ma nai ona tei.
44 Hits
O le faafitauli ua iai nei lo tatou atunuu, ua tatau ona fai se auala e foia ai.
46 Hits
“O le auga lava ia po'o le faamoemoe o le faifaatoaga, e le nao le ola o le maumaga ao le galue malosi male tinou e fai le faatoaga,” Toa Samoa Lepale.
39 Hits
O Sale Telepi e 26 ona tausaga mai le alalafaga o Faleapuna, na maua lana fa'atalatalanoaga ma le Fofoga o Samoa i le aso ananafi.
48 Hits
O le vai o se tasi lea o manaoga taua i lo tatou olaga i aso uma ma o se mafuaaga foi lena o loo taumafai ai le toatele o tagata e maua a le suavai tumau.
31 Hits
Load More
© Samoa Observer 2016
Developed by Samoa Observer in Apia


text:
Parveen uiga igoa sili: Lē ma vāloia, Matuia, Toaga, Fiafia, Po nei. Aumai Parveen uiga o le suafa.
Babu uiga faaiu sili: Agalelei, Faauo, Po nei, Lē ma vāloia, Matuia. Aumai Babu uiga o faaiu.
Parveen amataga o le igoa muamua. Variant transcription of Parvin. Aumai Parveen amataga o le igoa muamua.
Faʻaiu Babu taatele i Bangladesh, Initia, Oman, Saudi Alapi, United Arab Emirates. Aumai Babu faaiu faasalalauina.
Igoa tutusa mo Parveen i atunuu ma gagana eseese: Parvin, Pervin. Aumai Parveen i isi gagana.
Surnames taatele ma igoa Parveen: Kumar, Bishnoi, Harjai, Rathi, Shehnaz. Aumai Lisi o surnames ma igoa Parveen.
O le tele o igoa tutusa ai ma faaiu Babu: Babu, Suresh, Ramesh, Shibin, Bibin. Aumai Igoa e aumai faatasi Babu.
Ogatasi o Parveen ma Babu o 81%. Aumai Ogatasi o Parveen ma Babu.


text:
Spyhunter 4 Taʻe fonofono ma Keygen Version fou 2016
Faatomuaga o Spyhunter 4 Taʻe fonofono ma Keygen:
We are glad to tell you that we have made a great effort for Spyhunter 4 and finally we have made it.We cracked Spyhunter 4 and make a path for it because now year is at the ending time that’s why we gave it a name of Spyhunter 4 Taʻe fonofono ma Keygen Version fou 2016.
Spyhunter 4 o se meafaigaluega amzing e puipuia lou faalauaiteleina ma e taofi gaoi lou faalauaiteleina e faasaga i so o se ituaiga o Malware mauaina e faasaga i so o se ituaiga o taaloga polokalama etc.Many maua e tagata o loo i faamatalaga patino ma mananao e puipuia thats lona faamatalaga aisea Spyhunter 4 o se meafaigaluega talafeagai lava.
le mafai ona gafatia le mea moni e toatele tagata o le faafitauli tele lenei meafaigaluega ofoofogia Spyhunter 4 ma sa latou saili mo māvae ae o le tele o le taimi latou te maua ai na o spam mea ma faaleagaina toe i ai komepiuta latou saili nofoaga eseese mo Spyhunter 4 ae i mea uma latou te maua i luga o na o taufaasese things.So tatou tagata asiasi na faigata foi mai ia i tatou e faia cracker po o le fono po o le tuuina ki serial ina ia mafai ona maua ata atoa ma tumu i vaega o Spyhunter 4.
Vaega o Spyhunter 4 Taʻe fonofono ma Keygen:
- O le a puipuia outou faamatalaga ma komepiuta mai osofaiga Malware
- O le a puipuia oe mai Viruses
- o le a puipuia oe mai le suia o lau faamatalaga DNS
- O le a puipuia oe mai le gaoi lau faamatalaga patino
- O le a otometi lava ona aveese ma puipuia oe mai spyware ma trojans
- O le a taofia faamatalaga faapotopotoina otometi
- lata mai i aso taitasi o le puipuiga malware
- Spyhunter 4 Crack Patch with Keygen is a life time and fully functional
- E le maua ai so o se ituaiga o bugs ma mea sese
Auala e faaopoopo ni Spyhunter 4 Taʻe fonofono ma Keygen:
- Muamua Download le Spyhunter 4 Taʻe fonofono ma Keygen Version fou 2016 Seti
- Aveese le faila rar mai le polokalama faakomepiuta Winrar po o se e maua
- kiliki faalua i lou installer faila faatulagaga aveesea
- Faatulagaga o le a amata taavale ma faatali i ai untill o loo faamatala i au uma
- A o faapipiiina uma Tamoe le polokalama mai desktop
- Mulimuli i le lau ma le Fiafia!
faigaluega 1 Download
faigaluega 2 Download
*tusi: Filifili na Ia faailoa atu filifiliga I Installation.Thanks
Vaitaimi Search fafati:
- Spyhunter 4 Taʻe ma download Free keygen
- Free Download Spyhunter 4 māvae fono
- Spyhunter 4 māvae Keygen
- Spyhunter 4 Key Serial
- Spyhunter 4 māvae fonofono
- Keygen for Spyhunter 4


text:
Toe fa’aauau tautua Vaega taulimaina Fualaau Fa’asaina ofisa Leoleo
O le toe fa’aauau ai o le tautua a se tasi o Vaega pito taua a le Matagaluega o le Puipuiga o le Saogalemu, le Vaega e taulimaina mataupu e fa’atatau i Fualaau Fa’asaina i le atunu’u (Vice & Narcotics Tactical Unit), ua tu’uina atu le avanoa i ali’i ma tama’ita’i Leoleo uma e fia tautua i lea Vaega ina ia fa’afeso’ota’i le Ofisa o le Komesina o Leoleo ia le silia ma le aso 16 Iuni 2017.
O se tusi sa sainia ma tu’uina atu e le tofa Le’i Sonny Thompson i Leoleo uma lava o lo o galulue i totonu o le Matagaluega, sa ia fa’amanino atili ai le agaga ua mafua ai ona a’e se tofa e toe fa’aauau le tautua a lenei Vaega taua a le matagaluega.
Na taua e Le’i e fa’apea, o le toe fa’alauteleina o le tautua o le Vaega a le “Vice & Narcotics Tactical Unit”, o le itu lea o lo o ave i ai le fa’amuamua ina ia mafai ai ona latou fa’afetaia’i le malosi ua i ai tulaga o fualaau fa’asaina i totonu o le atunu’u.
I le amataga o le tausaga nei e pei ona saunoa Le’i, na fa’atula’i ai e le afioga i le ali’i kovana se Vaega Faapitoa (Taskforce for Domestic Security) latou te sailia ni auala e mafai ai ona foia le fa’atupulaia o vaega o fualaau fa’asaina i totonu o le atunu’u, ona ua tele ina a’afia ai soifua o tagata lautele.
“Ina ia manuia lenei taumafaiga, ua ou manatu ai ina ia tatou galulue fa’atasi ma le Ofisa o Mataupu Tau Samoa, atoa ai ma le galulue fa’atasi ma Faalapotopotoga Tumaoti i le atunu’u ma le malo, ina ia tutu fa’atasi ma le Ofisa o Leoleo mo le faia o gaioiga uma e aveese mai ai fualaau fa’asaina mai le a’afia ai o le soifua manuia o a tatou fanau ma aiga”, o se vaega lea o le tusi a Le’i.
“A o fa’aauau ai la tatou taumafaiga ina ia toe fa’alautele lenei auaunaga i totonu o le Matagaluega, ua ou tu’uina atu ai lenei tusi i Leoleo uma lava ua mae’a ona fa’atauto ma o lo o tautua i totonu o le Matagaluega o Leoleo, o i latou o lo o i ai le fa’anaunauga e fia tautua i lenei Vaega Fa’apitoa, ina ia fa’atulaga se taimi e aga’i mai ai e vaai le Komesina i lona Ofisa ia le silia ma le aso 16 Iuni 2017, mo le fa’atalatalanoaina o fa’amatalaga taua e uiga i lenei mataupu”.
Ua fautuaina fo’i ali’i ma tama’ita’i Leoleo Ta’ita’i ina ia mautinoa e silafia uma e ali’i ma tama’ita’i Leoleo lenei fa’aaliga taua.
E pei ona taua e le afioga i le ali’i Komesina i se fa’atalatalanoaga ma le Samoa News i le masina na te’a nei, le ave o le fa’amuamua a le Ofisa o Leoleo i le taumafai lea e foia le fa’afitauli o fualaau faasaina ua vaaia le saoasaoa i le atunu’u.
O ni isi o gaioiga na taua e Le’i ua fuafua le Matagaluega o Leoleo e fa’ataunu’u, o le tofia mai lea o ni Leoleo se to’a 8 mai le Vasega lona 25 a Leoleo lea ua fa’amoemoe e fa’au’uina i le vaiaso fou, e tiute i totonu o aoga i le atunu’u mo le mata’ituina lava o tulaga i fualaau fa’asaina.
E ese mai i lea, ua mae’a fo’i ona talia e le Ofisa o Leoleo a Honolulu se talosaga sa tu’uina atu i ai, ina ia fesoasoani mai mo le faia o ni aoaoga mo ali’i ma tama’ita’i Leoleo a le atunu’u, i auala e fa’alautele ai lo latou silafia i le sailia lea o i latou o lo o umia fualaau fa’asaina, aemaise ai nofoaga o lo o gaosi ma fa’a failele ai lenei fualaau oona.
O se tasi o tulaga ua unaia ai lava le Matagaluega o Leoleo e faia lenei tulaga, ona o le fa’alavelave lea na tulai mai i se tasi o aoga maualuga i le atunu’u, ina ua maua i ni isi o fanau aoga vaega o fualaau fa’asaina o le aisa.
Na taua e Le’i i le Samoa News e fa’apea, afai e le vave gaioiga e foia ai lenei fa’afitauli, e ono toe tulioso atu le malo ma le atunu’u ae ua tele se afaina o tupulaga talavou i tulaga o fualaau fa’asaina.


text:
Wifi polokalama Hacking 2017 Intro o polokalama faakomepiuta Hacking Wifi 2016: Talofa alii tatou au ua lava faapaiaina mo lo tatou tagata asiasi ma tatou atoatoa e tausia o tatou tagata asiasi talosagaina matou talosaga tele e atiina ae WiFi hacking software.So tatou filifili e faia ai mo o tatou tagata asiasi ma iu ai ina tatou faamalolo mai ai i aso nei ma ua tatou tofotofoina ai atoatoa ...faitau sili »
pine Archives: hacking softwares
Card Ata Numera afi Faatasi ai ma le Aso cvv Ma faamutaina 2017
afi numera pepa aitalafu 2017 vaega: numera pepa aitalafu afi ma cvv ma faamutaina aso. Talia e LHS [Lata mai le polokalama faakomepiuta Hacking] website ma i ai iinei e tuuina atu ia te oe afi Card Faaunetupe fou 2015 e mafai ona fesoasoani ia te oe e maua ai le Numera Card Faaunetupe aloaia. O le numera o pepa aitalafu oe faatupuina e atoatoa soo. Tatou afi numera pepa aitalafu ma ...faitau sili »


text:
Natasha uiga igoa sili: Matuia, Po nei, Foafoa, Lē ma vāloia, Fiafia. Aumai Natasha uiga o le suafa.
Natasha amataga o le igoa muamua. Russian diminutive of Natalya. This is the name of a character in Leo Tolstoy's novel 'War and Peace' (1865). It has been used in the English-speaking world only since the 20th century. Aumai Natasha amataga o le igoa muamua.
Natasha igoa diminutives: Nat, Tasha. Aumai Nicknames mo Natasha.
E tusitusiga po o le auala e faalauiloa le igoa muamua Natasha: nə-TASH-ə (i le gagana Peretania). E faapefea e faalauiloa Natasha.
Igoa tutusa mo Natasha i atunuu ma gagana eseese: Latasha, Natália, Natálie, Natālija, Natacha, Natali, Natalia, Natalie, Natalija, Nataliya, Natalka, Nataša, Natasza, Nathália, Nathalie, Natisha. Aumai Natasha i isi gagana.
Surnames taatele ma igoa Natasha: Natasha, Stanbridge, Panich, Bhui, Epari. Aumai Lisi o surnames ma igoa Natasha.
O le tele o igoa tutusa ai ma faaiu Tuerk: Natasha, Rafael, Morton, Caitlyn, Dana, Rafaël. Aumai Igoa e aumai faatasi Tuerk.


text:
Carly uiga igoa sili: Foafoa, Po nei, Faauo, Fiafia, Laki. Aumai Carly uiga o le suafa.
Takahashi uiga faaiu sili: Laki, Agavaa, Toaga, Fiafia, Matuia. Aumai Takahashi uiga o faaiu.
Carly amataga o le igoa muamua. Feminine form of Carl. Aumai Carly amataga o le igoa muamua.
Takahashi tupuaga. From Japanese 高 (taka) meaning "tall, high" and 橋 (hashi) meaning "bridge". Aumai Takahashi tupuaga.
Faʻaiu Takahashi taatele i Iapani. Aumai Takahashi faaiu faasalalauina.
E tusitusiga po o le auala e faalauiloa le igoa muamua Carly: KAHR-lee. E faapefea e faalauiloa Carly.
E tusitusiga po o le auala e faalauiloa le faaiu Takahashi: tah-kah-hah-shee. E faapefea e faalauiloa Takahashi.
Igoa tutusa mo Carly i atunuu ma gagana eseese: Carla, Carola, Carole, Charlize, Karla, Karola. Aumai Carly i isi gagana.
Surnames taatele ma igoa Carly: Blonigan, Mcmurdo, Willetts, Otuafi, Makekau. Aumai Lisi o surnames ma igoa Carly.
O le tele o igoa tutusa ai ma faaiu Takahashi: Aya, Sheridan, Akemi, Christina, Vivien. Aumai Igoa e aumai faatasi Takahashi.
Ogatasi o Carly ma Takahashi o 77%. Aumai Ogatasi o Carly ma Takahashi.


text:
Tapena ma Tuufaatasi e Fuimaono Na’oia Faasavalu Touli F. Tupua mo le Samoa Observer
O le faamatalaga sese ma le tau faaleaga na fai e Luxford e ala i lana faaiuga umi ma lona faanatinati e faatino.
Ae ui o lea –sa matua faigata lava ona talia le tulaga o Leoleo i lea taimi. Sa matua faaaogaina i latou i taua mata’utia e faasaga i le toatele o tagata Samoa-ia sa leai se tulaga faamaonia na tuuina atu ia i latou -e taofia ai mai le faatinoina o latou tiute-ia sa latou taumafai ma le tiga e o ese ai- mai se tulaga faigata-o le toatele lava o i latou na manunu’a.
O lea tulaga e pei ona vaaia mai le poletito o le nofoaga o Leoleo-na faamaonia ai le tafaina e Satini Waterson o tagata Samoa i lana fana taavili o le Lewis i luga a’e o latou ulu, faatasi ai ma ma’a sa to’ulu atu i luga o le taualuga o le ofisa o Leoleo ma faamalama na ta’ei i le itu i sasa’e o lea fale.
E toatasi se tagata Samoa na aga’i atu i sasa’e o le Market Hall-ma sa vaaia……ma se fana puupuu o ta’i atu i le ofisa o Leoleo. E tusa ai ma lea tulaga ma a’u faamaumauga auiliili-ua faigata lava ona fai se gaoioiga lea na aliali mai i lea taimi sa tatau ona fai-ae peitai o le taimi e tatau ai-sa le mautinoa-ae ina ua fai i ai se sailiga mulimuli ane ai-na maua ai sa tatau ona faatinoina lea tulaga.
O le faaaliga a Luxford- o fana ia sa faapa agai i le Ala i le Ifiifi-sa le tatau ona faia tusa lava pe o le a le tulaga e o’o i ai-ae o Leoleo e toatolu ia na vaaia e feoa’i solo ma ni fana- e tatau ona molia i le fasioti tagata pa’ivalea-ae peitai- e leai lava ni moliaga na faia-ma ua faamalieina lava le Malo e faapea sa tatau lava ona faamuta lea mataupu i le taimi na fai ai le faaiuga a Luxford ma faataatia i totonu o le Palemene.
O GAOIOIGA A FUᾹ-VAATAU
O le Vaa Tau- e tau Fu’a o le HMS DUNEDIN o le Royal Navy a Niu Sila na folau mai i totonu o le Taulaga o Apia i le itula e 4 i le afiafi o le Aso Sa-12 Ianuari 1930, ma tagata o le Royal Marines ma se vaalele o le sami mai le malae vaalele o Hobsonville-lea sa i luga o lea vaa. O le pule o lea Vaa o Commodore Geoffrey Blake-lea e lei leva ona tofia e avea ma Commodore e pule i lo latou nofoaga i Niu Sila.
E le’i leva lava ona taunuu mai Blake i Samoa-ae auai loa i se fonotaga i le ofisa o le Pulega o Samoa ma Allen. O le manatu lautele e faapea -o le tagata Samoa, lea ua masani i le tulaga manuia ma le nofo lelei, e vave ona fiu i le una’i pea –talu ai -ua na le toe maua lana taumafa masani ma le tulaga saogalemu i lona lava fale. O upu ia na tusia e Blake i totonu o lana lipoti.
O le mea lea- o le faagaoioiga o le malo e tatau ona tilotilo i le taofia o ia mai le maua o mea’ai ma isi lava mana’oga, nonofo i totonu o nuu, osofa’ia o togalauapi i le vao ma saisai mai pagota.
O le itu e le iloa e Blake-e ui lava ina toatele tagata Samoa o le a latou le maua le tulaga to’afilemu i o latou aiga-ae o alii na ia fuafuaina e o atu i le togavao- e saisai mai i latou o le Mau –e matua leai lava ma so latou iloa e uiga i lea tulaga. E tusa ai ma vaega o le togavao e latalata mai-e malamalama lelei lava le fuafuaga a Blake.
O Upolu ua na o se luasefulu-lima lava kilomita lona mamao i lona tuaoi ma o le vaega autu lea o loo lalafi ai le Mau ma e le sili atu i se kilomita le mamao mai nuu o Vaiusu, Le’auvaa, Faleasi’u ma Fasitoo-tai, o nuu ia o loo i luga o le talafatai o Upolu i le itu i sisifo o Apia. Ae o le mamao- e le o se faafitauli lea.
O le ogatotonu o Upolu e matua lavelave ma vanuvanu-ma o ona pito mauga e faigata tele-talu ai o maupu’epu’e ia o mauga-mu ma o vaaiga taatele ia i le motu atoa. O vaitafe tetele pe a tafe e motusia ai auala uma ma tifatŏ i auvae-mauga.
Ae o lona fili faigata-o le mafiafia ma le lavelave o le vaomaoa- ma tusa lava pe faamamā i agaese- e tuai lava ma faigata. O Ianuari na siitia ai le maualuga o le Tau Susū o Samoa.ua matua tele le suavai i le vaomatua ma e faafuase’i lava ona to timuga malolosi ma fe’emo uila.
O Ianuari 1930 na matua uiga ese ai le malosi o le tau susū o Samoa. Ina ua mavae le aso e tasi talu ona taunuu mai Blake-na ia auina atu ai ni vaega’au i le matafaga e faatutū ni pou i totonu o Apia, Le’auvaa ma Mulifanua.
O le vaiaso muamua lava na taunuu mai ai vaega-‘au i lalo o le vaaiga a Commander Robin Jeffrey lea foi na ia faatinoina ai lea galuega ina ua taunuu mai le Dunedin i Samoa i le 1928, na ia sailia faalilolilo nuu uma lava o i le itu i matū.
O le aso lava ma le faiga- ae a o’o i le po- ua fai osofaiga i totonu o nuu-ina ia mafai lava ona maua tagata o le Mau, atoa foi ma le sailia o pepa o faamaumauga a le Mau-aemaise ai lava tusi ma pepa faalauiloa mai ia Nelesoni.
O tamaitai ma tamaiti o Upolu sa masani lelei i faiga tau faafefe a alii faa-auupegaina ia e faafuase’i lava ona osofa’i o latou aiga i itula uma lava o le po-ma faaleaga o latou fala ma talepa a latou meaafale.


text:
Tapena ma Tuufaatasi e Fuimaono Na’oia Fasavalu Touli F. Tupua mo le Samoa Observer.
Lieutenant WERNER ALBERT VON BULOW - O le faifaatoaga ma o se tagata e fiafia i le natura o le vaomatua, o Matapo’o i Savaii; na fanau ia Tesema 1848 i Sturgard i Pomerania ma o le atalii matua o le Alii Faufautua o Albert Von Būlow.
Sa a’oa’oina i le Gymnasium i Blomberg ma pasi ai ana suega mo le vaegā-‘au lea na ulufale i ai e avea ma private. I le ono masina mulimuli ane ia Ianuari 1869 na pasi ai lana suega e avea ma ensign.
Sa auai i le taua o le 1870 ma le 1871, ma sa i ai fo’i i le taua i Gravelotte, le pulea faamalosi i Metz ma Pale, e ala i le taua i Champigny ma isi lava taua sa faagasolo i Dijion.
Sa i ai pea o ia i Vaega’au a Siamani sa pulea Farane mo le tolu tausaga ina ua mae’a le taua, ma o le taimi lea sa galue ai o ia i le ‘olo i Belfort, ma o ia le tagata mulimuli na tu’a lea nofoaga ina ua toe tuuina atu ia Farane. Na ia tuua le vaega’au ia Mati 1874.
Na ia maua se koluse u’amea i le faagasologa o le taua ma se pine mo le taua i Pale ma le pine a Emperor William. Sa muamua ona fai suesuega a Lutena Von Bulow i mea tau eleele ma le pulega o le esetete a lona tamā ma isi lava esetete i totonu o Pomerania. Ina ua amata ona mafaufau Siamani i le fai o le Pasefika i Saute ma kolone, sa malaga mai loa i Samoa ma taunuu mai i le 1881.
Sa na tauaveina foi le tele o isi lava galuega, ae o ona taimi avanoa uma sa tuuina atu i mataupu faa-saienesi ma le poto faa-tusitala. E sili atu i le luasefulu-lima tusi na ia tusia, pepa ma tusitusiga e uiga ia Samoa ma ona alamanuia.
E itiiti ni mataupu e mafai ona matou tuuina atu e tusa ai ma ana tusitusiga e pei o le ‘Die Eule als des Malietoa-faiga, Der Tonga-Krieg, Der Samoanische Heildenglaube, Die Seidenzucht in Samoa, Weihnachten auf der Insel Savaii; Die Samoa-Inseln und ihre einheimischen Nutzpflanzen, Das Christentum in Samoa, Samoa unter deutscher Herrschaft, Der Vulkanishce Ausbruch auf der Insel Savaii 1902, Volkerstammbaum de Malay-opolynesier.
I le 1808 ma le 1899, sa tumau pea ona fesoota’i o ia ma feeseesegaiga a tagata o le atunuu ma sa auai i le taua sa fai i luga o alatetele o Apia ia Iuni aso muamua 1899.
Sa talosagaina o ia ina ia fai se faaiuga i le tagi a Mataafa i totonu o le Faamasinoga Maualuga e uiga i le mataupu tau le Tupu o Samoa, ma sa na faatinoina lea mataupu.
O le 1883 na ia faatauina ai lona fanua i Matapoo, lea e manaia lona ta’otoga ma sa faato’a i le pulu tosi. Sa i ai ni fale tetele sa tu’u ai manulele i totonu o lea esetete faapea foi ma isi fale faapena e sili atu ona lapopo’a ma sili ona lelei i Samoa.
O le faamoemoe e tasi o Lutena Von Bulow na fai ia fale tetele e tausi ai manulele ia fai ni lupe e feavea’ia fe’au i le va o Apia ma Savaii ma o lea na fai ai ni fale tetele se ono mo lupe e ono selau.
O lea fuafuaga ua aloa’ia ai o ia e avea ma se tasi e sili ona malamalama i aganuu ma le tala faasolopito o Samoa.


text:
O le valaau mai le Palemia o Tuilaepa Sa’ilele Malielegaoi mo se Komisi Su’esu’e faapitoa e su’esu’eina le Faamasinoga o Fanua ma Suafa ua leva ona te’a le taimi. O le manatu lea o le Faipule o le Tautua Samoa o Olo Fiti Vaai.
E tusa ai ma Olo, ua loa ona pagatia le atunuu ona o uiga faatuai o faaiuga e fai e le Faamasinoga o Fanua ma Suafa.
Ou te matua lagolagoina lea valaau ona afai e le faia e le Palemene lea valaau i le Faamasinoga o Fanua ma Suafa-e leai se tasi na te faia.”Ua leva ona fautuaina Faamasinoga e le Palemene mo se taimi umi e uiga i tulaga pagatia o tatou tagata,” o le faaaliga lea a Olo. “E i ai faamasinoga ua leva ona tosotoso mai le sefulu tausaga talu ai e aunoa ma se faaiuga mautu..Sa faailoa mai e le Faipule e faapea o le faatagaina o le Komisi Su’esu’e-o lona uiga-o lea ua fesoasoani lePalemene i le isi lima o le temokalasi.
Na ia toe ta’ua e faapea o le Faigamalo a le Vaega e Puipuia Aia Tatau a Tagata lea o loo faafoeina le malo-e tumau pea ona i ai lona lima malosi tau le faia o ia faaiuga mo se Komisi Su’esu’e. I totonu o le Palemene i le Aso Gafua, na faafuase’i ai ona faalaua’itele ai e Tuilaepa se faaaliga.
Na ia faamamafaina le manaomia ona fai o ni siaki mo faamasino o le Faamasinoga o Fanua ma Suafa. “Afai e le fo’ia e le Faamasinoga ana mataupu tau le lotoifale , e i ai le tiute o le Palemene na te faia ai se poloaiga faatasi ai ma le lua o vae tolu o le lagolago mai Faipule o le Maota,”o le faaaliga lea a Tuilaepa.
Ona faatu lea e le Palemia o se lafo e faavaeina ai se Komiti faapitoa Faa-Palemene na te suesueina le galuega a Faamasino o le Faamasinoga o Fanua ma Suafa ma lipoti atu i le Palemene mo le fono ia Oketopa. .Fai mai a ia e mafai e le palemene ona tuuina atu se talosaga i leAo o le Malo ina ia aveese soo se Faamasino-o ia lea e le o faatinoina a latou matafaioi ma le faamaoni.
“O mataupu e tatau ona latou tilotilo i ai-muamua, o le tulafono ma taualumaga a le Faamasinoga o Fanua ma Suafa. O lona lua, o tofiga ma le iloiloina e le Faamasinoga o Fanua ma Suafa o le faatinoina o tiute o faamasino. O lea suesuega o le a tilotilo sa’o lava i ala e fautuaina ai le atiina a’e o le Faamasinoga o Fanua ma Suafa, aemaise ai lava i luma o le Faamasinoga ma ina ia faaiiitia ai le maumau o le taimi o itu talosaga ma le tele o galuega mo Faamasinoga lea foi o loo faamaumau ai e le malo tupe.”
Sa faaalia e Tuilaepa e faapea o le suesuega e tatau ona matua manino ai e faapea o tofiga o faamasino o le Faamasinoga o Fanua ma Suafa e faa-feagaiga ina ia mafai ai ona toe faa-talanoaina i latou pe afai o loo agavaa pea i latou e faaauau o latou tiute. Ou te le tau faailoa atu lea tulaga ae o nofoaga uma lava tau galuega, e i ai lava a latou faiga e siaki ai ina ia mautinoa ai o loo latou faatinoina o latou tiute.
“E tutusa lava ma Matagaluega a le malo ma pisinisi e pulea e le Malo –lea a mavae tausaga ta’itolu o le konekarate-ona toe faasalalau lea ina ia iloa pe o i ai se tasi e sili atu ona lelei i lo le pule (o le matagaluega).”Na ia toe ta’ua e faapea i le faagasologa o lana lauga i totonu o le fono muamua a le Palemene XVI-na ia ta’ua ai le toatele o tagata ua lagā o latou atugaluga o na o le faatinoina o galuega a le Faamasinoga o Fanua ma Suafa.
O loo i ai ni nai atugaluga e uiga i Faamasinoga Tau Soligatulafono lea e aofia ai le Faamasinoga Faa-Itumalo ma le Faamasinoga Sili. Ae o le 99 pasene o faitioga na faaalia ai le faanonoa o tagata lautele-ona o faaiuga a le Faamasinoga o Fanua ma Suafa.
O le mea moni-e tusa lava pe o le a le malosi tatou te taumafai ai e fai se mea ia 100 pasene, e le mafai ona tatou faia ia 100 pasene ona o le fatu lelei e masani ona tutupu faatasi ma fatu leaga. Ae ui o lea, e talitonu Tuilaepa-e tusa lava pe o le a le taumafai o se tagata ina ia fai le mea e sili ona lelei e faatino ai o latou tiute, ae latou te talitonu foi o tofiga uma lava e mai le Atua.
O se solitulafono pe a tuuina mai ia i tatou se tofiga e le Alii o ia lea e pule ai ma le tuuina atu atoatoa tatou i ai ma galue ma le faamaoni uma lava.
O lea Komisi o le a ta’ita’ifono ai le Faipule mo Vaisigano Nu. 1, o Lopao’o Natanielu Mua ma le Sui Ta’ita’ifono o Nafoitoa Talaimanu Keti.


text:
LE OLOMATAMATA (LOMIGA MO SU‘ESU‘EGA) Me 2017
O lenei lomiga e aofia ai suʻesuʻega e amata mai iā Iulai 3-30, 2017.
Fesoasoani i “Tagata Ese” Ina ia “Auauna Atu iā Ieova ma le Fiafia”
O ā auala e sili ona lelei e te taʻu atu ai le tala lelei i tagata sulufaʻi e leʻi iloaina Ieova?
E Faapefea i “Tagata Ese” Ona Fesoasoani i a Latou Fanau?
Pe afai o oe o se matua ua siitia mai i se isi atunuu, e faapefea ona e fesoasoani i lau fanau ina ia aʻoaʻoina e faatatau iā Ieova? E faapefea i isi ona fesoasoani atu?
TALAAGA O LE SOIFUAGA
Na Ou Aʻoaʻoina Isi e Ui Ou te Logonoa
E lē lelei le faalogo a Walter Markin, peitaʻi ua ia maua se olaga fiafia ma tauia i le auaunaga iā Ieova le Atua.
Aua Neʻi Maalili lo Outou Alofa
Na tuua e nisi Kerisiano i le uluaʻi senituri le uluaʻi alofa sa iā i latou. O le ā e fesoasoani iā i tatou ina ia malosi ai pea lo tatou alofa mo Ieova?
“Pe e Sili ea Lou alofa iā te Aʻu Nai lo o Lou Naunau i Nei Mea?”
Sa aʻoaʻo atu e Iesu iā Peteru se lesona tāua e faatatau i le faamuamua o mea e sili ona tāua. Pe e mafai ona tatou faatatauina foʻi lenā lesona i aso nei?
Auala na Fesoasoani ai Kaio i Ona Uso
O ai Kaio, ma aiseā e ao ai ona tatou faaaʻoaʻo i lana faaaʻoaʻoga?
Olioli i se Olaga Faigofie
O le ā na uunaʻia ai se ulugalii ina ia faafaigofie o la olaga? Na faapefea ona la faia faapea? Aiseā na la olioli ai i le la filifiliga?
O MEA ILOGA O LO TATOU TALAFAASOLOPITO
“Faatupulaʻia lo Matou Maelega ma le Alofa Nai lo o le Taimi Muamua”
Ina ua mavae le tauaofiaga a Tagata Aʻoga o le Tusi Paia i le 1922, na faapefea ona latou faatatauina le fautuaga “ia faalauiloa le Tupu ma Lona Malo”?